Hartu ostatu Enkarterrin erdi-prezioan | Visit Enkarterri\n% 50eko deskontua % 100ean goza dezazun.\nEgun batzuk eman nahi dituzu gurean baina azken bultzada behar duzu? Hauxe da momentua! Izan ere, datozen hilabeteetan Enkarterrin hartu ahal izango duzula ostatu, eta jarduera askotan parte hartu, % 50eko deskontuekin, Bilbao Bizkaiak bultzatutako bonu turistikoei esker. Prozedura oso erraza da: jarraian, udalerrika sailkatuta, ekimenarekin bat egin duten hotel eta landetxeak ikusiko dituzu. Aukeratu horietako zeinetan hartu nahi duzun ostatu eta sakatu "Lortu zure bonua!" botoia. 40 euro ordaintuko dituzu eta, horren truke, 80 euro balioko bonua lortuko duzu.\nErrekor, sekulako panoramikaz eta sorpresez beteriko bazterra da Karrantza. Natura beste inon baino ederrago agertzen da Burgos eta Kantabriako mugaldeko lur oparoetan dagoen haran honetan. Bere gailur eta basoen azpian leize eta haitzuloz osatutako labirintoa hedatzen da, Armañongo Parke Naturalaren babespean. Gainera, naturaren oparotasuna ez ezik, izugarrizko ondarea aurkituko dugu Karrantzan.\nCASA PALLOTTI BAINUETXEA\nBerezko iturburua duen XIX. mendeko bainuetxe batean murgil zaitez. Eguneroko estresetik deskonektatuko duzu gure igerileku mineromedizinalean, indarrak berresuratuko dituzu eskaintzen ditugun zirkuitu terapeutikoetan eta masaje lasaigarriak jasoko dituzu. Vicente Pallotti Bainuetxea natura betean dago, Armañongo Parke Naturaletik oso gertu.\nGailurretan landetxea aukera paregabea da erlaxatu eta Karrantza haraneko lasaitasunaz gozatu nahi duen edonorentzat. Sei logela ditu, guztiak berezko bainugelarekin eta giro ezberdinekin apainduta. Landetxeak berezko jatetxea du (erreserba egitea ezinbestekoa da). Babarrun eltzeko tradizionala, etxeko jakiak, errezeta begetarianoak eta nazioarteko menuak dastatu ahal izango dituzu.\nMENDI ALAI LANDETXEA\nMendi Alai landetxea Karrantzako bihotzean dago. Hemen ostatu hartzen baduzu, erlaxatzeko aukera izango duzu bertako lorategietan paseatuz, edo basoetan abenturak bizitzekoa, orkatz, katagorri eta haritzen bila. Sukaldaritza klasikoko zerbitzua eskaintzen du landetxeak. Fisioterapeuta, masaje lasaigarriak eta buztinezko gorputz-bilgarriak ere baditu.\nAingeru landetxea estilo tradizionaleko baserria da, egongela eta jangela komunak dituena (gela biek tximinia dute). Gure ostatuan Karrantzako plater tipikoak dastatu ahal izango dituzu: baratzeko babarrunak, arkume errea, bakailaoa pil-pilean eta haraneko baserrietako esnez egindako etxeko postreak. Landetxeak bost logela ditu, bainugela osoa, telebista eta wifi konexioarekin. Horietako bik bainuontzia edo hidromasaje-kabina dute.\nSopuerta Enkarterriko bihotz politikoa izan zen mendeetan zehar. Abellaneda auzoan, mahastiz inguratutako muino baten, Abellanedako Batzar Etxea dago. Garai batean, Enkarterriko bailaretako ordezkariak biltzen ziren bertan, eskualdeko gobernantza erabakitzeko. Antzinako eraikinean eskualdeko historiaren zaindari den Enkarterrietako Museoa aurkituko dugu. Sopuerta natura betean sakabanatuta dauden meatze-aztarnaz beteta dago Antzinako meatze-trenbideak Bizkaiko Bide Berderik handiena osatzen du gaur egun: oinez edo bizikletaz egin ahal izango dituzun 42 kilometro.\nPikatzaenea basoz, pinuz eta eukaliptoz inguratuta dago. Ostatuaren eraikinak hiru mende baino gehiago ditu, baina duela gutxi zaharberritu dute harrizko hormekin eta ageriko habeekin. Barruan, Pikatzaenea landa-apartamentuak daude, bost estudio bikoitzekin eta bi apartamenturekin (lau lagunentzako lekua dute). Sukalde komun batez gain, estudio eta apartamentu bakoitzak berezko kitchenette-a du.\nBizkar Bare apartamentuak ingurune ezin hobean daude deskonektatzeko eta mendiko isiltasunaz, ikuspegiez, lasaitasunaz eta soinuez gozatzeko, baina Bilbotik edo Balmasedatik ordu erdi baino gutxiagora. 25 lagunentzako lekua du Bizkar Barek, eta aukera aparta da koadrilarekin batera gozatzeko. Txakolin-mahastien azpian kokatutako harrizko txokoa du.\nLezamakoetxe leku ezin hobean dago aire zabalean jarduera ugari egiteko: zaldiz eta bizikletaz aritzeko, mendian barrena ibiltzeko, inguruko ekoizleak bisitatzeko, etab. Gainera, hondartzatik 10 minutura dago. Lezamakoetxek euskal baserrien arkitektura tipikoa mantendu du mendeetan zehar. Barrualdeak 6 logela eta egongela handi bat ditu.\nGordexola xarma handiko herria da, dorretxez, baserriz eta luxuzko indianoen etxez josita dagoena. Kadaguaren ibaiadarra den Herrerías ibaiaren urek bustitzen dute harana. Udalerria Bilbotik 15 minutu baino gutxiagora dago, eta ezin hobea da deskonektatzeko, ingurunearen edertasuna eta arkitektura miresteko, tokiko gastronomia dastatzeko eta mendi-ibilbide ugari egiteko.\nKOMENTU MAITEA HOTELA\nKomentu Maitea hotela XVII. mendeko Santa Isabel komentuan dago. Ezin hobeto egokituta dago gonbidatuei mimoz apaindutako espazio zabala eskaintzeko. Hotelak Gordexolako bista zoragarriak ditu eta gastronomia ditu indargune.\nGüeñes aukera bikaina da egundoko paisaiaz, txoko ezezagunez eta arkitektura harrigarrienaz gozatzeko. Kadagua ibaiaren urek bustitako haran hau Bilboko erdigunetik 15 minutura baino gutxiagora dago, Eretza mendiaren silueta izugarri eta paregabearen babespean.\nGueñes Hotelak 14 logela, jangela bat, kafetegi bat, wi-fi bat, klimatizazioa, telebista gela guztietan eta doako aparkalekua ditu. Bilbotik 15 minutura dago autoz eta 20 minutura autobusez. Beraz, Enkarterri edo Bilbo ezagutzeko aukera paregabea da. Basque Design Center berriaren aldamenetan dago hotela.\nZallan, bigarren Burdin Aroko herri gotortu batean sartu ahal izango zara, Kadagua ibaiaren arroa zeharkatu bi multzo monumentalen aztarnen artean, Euskadiko txakolin mahastirik handiena bisitatu... eta Bizkaiko txakolinik onenak dastatu. Mendi-ibilbide mordo batean ere parte hartu ahal izango duzu. Zalla Artilearen ibilbidearen parte izan zen, eta mendeetan zehar jatorri ezberdineko ibiltariak erakarri zituen.\nIbarra Hotela Zallako landa-eremu batean dago eta ikuspegi ikusgarriak eskaintzen dizkie bisitariei. Hotelak familiaren etxeko elementu arkitektonikoak ditu, eta giro atsegina eta intimista eskaintzen du. 14 logela ditu: 10 bikoitz, 3 banako eta bi solairuko suite bat, kafetegi zerbitzuaz gain.\nZierbenako portuak betiko marinel-xarma gorde du eta arrantza- eta kirol- ontziez gainezka azaltzen da oraindik ere. Xelebreak dira badian zehar hain ugari diren marinel- giroko jatetxeak. La Arena hondartza (Bizkaiko bigarrena hedaduraz) Zierbenan eta mugakide den Muskizen zehar zabaltzen da. Aparteko lekua da surfean edota bestelako ur kiroletan aritzeko. Zierbena gailur ospetsuz inguratuta dago; esterako, Serantes edo Punta Lucero mendiak. Azken honek sekulako ikuspegiak eskaintzen dizkigu eta gerra- aztarnez josita dago.\nKaia Hotela Zierbenako arrantza-portuan dago, arrain eta itsaskien eskaintza gastronomikoagatik ezaguna. Ostatuak berezko taberna eta jatetxea ditu. Bilbotik 15 minutura dago autoz eta BECetik (Bilbao Exhibition Center) 10 minutura besterik ez. Bainugela osoa, berogailua, telebista eta Wi-Fi duten 7 logela ditu.\nMuskizek ondare- eta natura-aberastasun nabarmena du, bai eta meatze-tradizio handia ere. Udalerriaren erdigunetik gertu Muñatones gaztelua dago, Euskadi osoan hobekien kontserbatutako gazteluetako bat. La Arena hondartzak Muskizko eta mugakide duen Zierbenako kostaldea bustitzen du. Barbadun ibaiaren arroari jarraituz, El Pobaleko burdinola aurkituko dugu. XVI. mendeko fabrika hidraulikoa da, eta museo gisa funtzionatzen jarraitzen du oraindik ere.\nLabeondo landetxea Muskizko tren-geltokitik 5 minutu baino gutxiagora dago, eta Muñatones gaztelutik 15 minutu eskasera. Landetxearen lorategia apartakoa da familiarekin edo koadrilarekin barbakoak eta bazkariak antolatzeko. Barrualdean, hainbat logela, sukalde bat eta egongela handi bat daude.\nAbanto-Zierbena Bizkaiko meatzaritza-bihotza da. Udalerria Trianoko Mendien inguruan dago. Mendi horiek jada ezagunak ziren erromatarren garaian, beren erraietan gordetzen duten burdinaren ugaritasuna eta kalitatea direla-eta. Meatzaritzak Abanto- Zierbenako paisaiak antzemanezin bihurtu zituen, eta bertakoen izaera baldintzatu zuen\nSan Pedro landa-ostatuak lorategia, egongela partekatua, terraza eta doako wifia ditu. Logela guztiek lorategi batera begiratzen dute. Mahaigaina, telebista eta bainugela pribatua dituzte. Ostatuak gosari kontinentalak eskaintzen ditu goizero. Oso gertu, windsurfa eta uretako beste kirol batzuk egiteko aukeraizango duzu, Meatzaldeko gainerako erakargarritasunak bisitatzeaz gain.\nAste Santurako planak Meatzaldean\nFamiliarekin abenturaz betetako udaberria bizitzeko atzerako kontaketa


Zabor andana jaso zuten Artziniegako ibaitik larunbateko auzolanean - Artziniega - Aiaraldea.eus\nZabor andana jaso zuten Artziniegako ibaitik larunbateko auzolanean\nErredakzioa 2022-05-30 14:20\nBizilagun ugari batu ziren Udalak eta URA erakundeak elkarlanean antolatutako ekimenera.\nAuzolana antolatu zuten larunbat goizean Artziniegako Udalak eta URAk elkarlanean, udalerritik igarotzen den ibaia garbitzeko. Hainbat bizilagun batu ziren ekimenera, “familiak bereziki”, tokiko erakundeak nabarmendu duenez: “horiei esker garbitu da igerileku zaharraren eta presaren arteko tartea”.\nEkimen hau egiten den hirugarren urtea da. “Aurreko urteetan, legegintzaldi honetan, Lalastrako zubiaren beheko aldetik igerileku zaharreraino garbitu zen”. Udalak eskerrak eman nahi izan dizkie “URAko Víctor Peñasi, Naiarari eta parte-hartzaile guztiei”. Gaur jaso dituzte asteburuan pilatutako zaborra. “Gaurdanik ibai garbiagoa eta kontserbatuagoa dugu. Zaintzea besterik ez dago”.\nArgazkiak: Artziniegako Udala


Automatizazioa, robotika eta kontrol mekatronikoa | Technology | Tecnalia\nRobot eta sistema automatizatu berriak sortzen ditugu (beso robotikoak, ibilgailu automatizatuak, dronak, exoskeletoak eta abar), erabakitzeko ahalmena ematen diegu, prozesu industrialak automatizatzen ditugu, gizakiaren eta robotaren arteko elkarreragina zaintzen dugu, eta pertsonen gaitasunak areagotzen ditugu.\nGainera, “giltza eskura” ereduko aholkularitza, kontzeptu-probak, garapen teknologikoa eta integrazioak eskaintzen ditugu. Basque Digital Innovation Hubeko robotika nodoa ere koordinatzen dugu.\nGure esperientziari esker, sistema mekatronikoak diseinatu, kontrolatu eta automatizatu ditzakegu, baita kontrolerako eta erabakiak hartzeko softwarea eman ere, inguruneko aldaketetara modu autonomoan egokitu ahal izateko.\nGaitasun horiek interesgarri zaizkie, esate baterako, produktuak hobetu nahi dituzten ekipamendu-fabrikatzaileei, efizientzia hobetu nahi duten azken erabiltzaileei, edo azken berrikuntzak bezeroei transferitu nahirik dabiltzan ingeniari eta integratzaileei.\nAutomatizazioko, robotikako eta kontrol mekatronikoko gako-teknologiak:\nProzesu industrialen robotizazio eta automatizazio aurreratua (zulatzea, mihiztatzea, fabrikazio gehigarria, kalitate-kontrola).\nRobotika malgua eta lankidetzakoa.\nRobotika mugikor autonomoa, indoor eta outdoor.\nRoboten kontrol egokitzailea eta ikusmenak eta indarrak gidatua.\nIkaskuntza eta adimen artifiziala robotetarako.\nPick N Place robotak.\nDamien Salle doktorea\nAutomatizazioaren, robotikaren eta kontrol mekatronikoaren arduraduna\nFabrikazio aurreraturako robotikaren katalogoa (gaztelaniaz)\nFabrikazio aurreratuaren katalogoa. Kable-robotika (ingelesez)\nAUTOLAB: Ibilgailu berezien elektrifikazioa\nAUTOLABek bezeroentzako elektrifikazio-soluzioak <i>ad hoc </i>sortzea ahalbidetzen du. Besteak beste, trakzio unibertsaleko ECU birkonfiguragarri bat dauka.\nFlyFree VTOL (Vertical Take-Off and Landing) hiri-aireontzi elektrikoaren kontzeptu bat da, kabina nagusi bati lotutako lau quadkopterotan oinarritua.\nRobotika malgu eta kolaboratzaileko laborategia\nGidatze autonomoaren algoritmia garatzeko gidatze autonomoko plataforma-ibilgailuak\nAeronautika berriko laborategia\nMugimendua analizatzeko laborategia\n2021ko Automatizazio eta robotika proiektuen unerik onenak\nBi beso robotiko laburreko robot industrial autonomoak (ingelesez)\nRobot industrial autonomoa: muntaia malguko lan baten programazioa, Skills & 3D Visionen bidez (ingelesez)\nCOGIRO; kable-robota, lan-eremu handietan arin funtzionatzeko (ingelesez)\nArmAssist 2.0 – Belaunaldi berria (ingelesez)\nEspazio erradiologikoetan materialak manipulatzeko robota (ingelesez)\nGidatze automatizatua TECNALIAn\nEgiaztapen automatizatuko soluzioa galdaketa-sektorerako


Mendi lasterketa: Bilbo - San Lorenzo de Ezcaray: ehunmila hegoalderantz\nBilbo - San Lorenzo de Ezcaray: ehunmila hegoalderantz\nSan Lorentzora iristen.\nBILBAO-SAN LORENZO 167.066 km\nBilbo - San Lorenzo de Ezcaray\n-Luzera: 167 km\n-Desnibel +: 5400mD+\n-Denbora: 48 ordu\nXabier, Edu, Fernando eta Javier,Bilboko Santiago katedralaren atarian,\nBilbo - San Lorenzo de Ezacaray zeharkaldiari hasiera emateko prest.\nBilbotik zehar jarraitzaileak agurtuz.\nBurbona mendi adierazten duen seinalea.\nKolometa igaro berri; euripean eta elurretan zehar.\nBurbona ( 936m )\nElurra eta lokatzea bidelagun\nAltubeko portura jaisten.\nBadaiako ordokitik zehar\nMarinda ( 962m )\nArkamoko zerra ( 1051m )\nMendietako herrixkan indarrak berreskuratzen;\nbabarrunak eta basurde haragia bazkaltzen.\nLur landa amaigabeak, berdeak eta euritan blai.\nCasalarreina eta Turón ibaia\nCasalarreinatik Ezcaraira " camino verde " trenbide zaharraren bidetik\nSan Lorentzo mendi-zerra urrutian, elurtuta ageri da.\nJavier eta Edu\nEzcaray herria ( Errioxa )\nValdezcaray aldeko parkingean Miren zain genuen;\nSan Lorentzora elurtuta igotzeko materiala ekarri zigularik;\npilota, kranpoiak, botak eta polainak.\nValdezcarayn lainoa sartu zen.\nCuña ( 2106m )\nSan Lorentzoko azken remontera iristen,\nEdu Uribe eta Javier Ugalde\nSan Lorentzoko igoeran neguko materialarekin babesturik.\nBilbo - San Lorenzo de Ezcaray kronika:\nBilbon ginen berriro ere, Santiago katedralaren atarian.\nHonako honetan Xabier Urteaga, Fernando Krutxaga, Javier Ugalde eta Edu Uribe\nelkartu ginen ibilbide honi hasiera emateko.\nXabier bere semea den Anderrekin agurtzera etorri zen,\neta Zazpi kaleetatik irten ginenean agurtuz aldendu zen.\nFernando " Kurutxu " berriz Ugaoraino lagundu zigun.\nPastorenkorta ( Pagasarriren azpitik ) aldeko bideetatik zehar gidatuz.\nAspaldian Bilbotik Ugaora makina bat alditan egiten zuen\nibilbide hau entrenamendu moduan eta\nUagoko euskarako mintza-praktika taldearekin bat egiteko ( 14 km ).\nKurutxuk Ugaon trena hartu eta Bilbora itzuliko da.\nBeraz, Ugaotik aurrera Javier eta biok jarraitu dugu gauaren iluntasunak irensten gintuen bitartean.\nBilbotik San Lorentzora ( 2362m ) 172 km-tan zehar Euskal Herriko ingurune eta klima ezberdinak ezagutzeko parada ematen du.\nBilbo - San Lorentzo ibilbidea ( 167 km / 5400mD+ ):\n00 km - Bilbo / Martxoak 18, 21:10 / 00:00\n05 km - Artabebidea ( Pagasarri azpian )\n08 km - Pastorekortako landa\n14 km - Ugao / 23:30 / 02h20´\n16 km - Udiarraga\n18 km - Untzietako Piku ( lepotik )\n23 km - Orozko / Martxoak 19, 02:27 / 05h17´\n27 km - Kolometa ( 1052 m )\n29 km - Araneko hatxa\n33 km - Burgona ( 936 m )\n50 km - Altube / 08:30 / 11h20´\nGosaldu; 40´ / 9:10 / 12h00´\n56 km - Badaiako mendiak\n64 km - Arkamako ( 1051 m )\n70 km - Mandaita / 14:25 / 17h15´\nBazkaldu 45´ / 15:10 / 18h00´\n80 km - Antezana\n84 km - Manzanos\n92 km - Rivabellosa\n96 km - Mirande de Ebro / 20:55 / 23h45´\nAatsedena; 5 ordu ( afaldu + lo ), martxoaren 20an\nberriro martxan jartzen gara / 02:55 / 28h45´\n103 km - Obarenes zerra\n110 km - Casalarreina /\n115 km - Castañares\n130 km - Sto. Domingo de la Calzada / 12:00 / 38h50´\nBazkaldu; 25´ / 12:25 / 39h15´\n145 km - Ezcaray / 14:50 / 41h40´\n160 km - Valdezcaray ( 1530m ) / 17:55 / 44h45´\nMendi-elurretako materiala jantzi + jan / 18:15 / 45h05´\n163 km - San Lorentzo ( 2272 m ) / 20:10 / 47h00´\n167 km - Valdezcaray / 21:10 / 48h00´\nEhunmila oinez egin ditugu, gure kabuz eta GPSaren laguntzarekin. Leihaketetatik at, lagunekin diseinatutako ibilbidean barna. Bilbon hasi eta Errioxako gailurrik garaienean bukatu: San Lorentzo ( 2363m ), ilunabarrean, elurretan, eskuan pioleta eta buruan bekokiko argiarekin.\nIbilbidean zehar elurra, lokatza, euria eta haize fina izan ditugu, baina baita ere oilo larrua sortarazi zizkiguten experientziak: San Lorentzoko tontorrera ilunabarraren iluntasunak irensten gintuen bitartea iritsi ginen. Elurraren egoerak botekin soilik, kranpoirik gabe, ibiltzeko aukera ematen zuenez, Valdezcaraytik igoera zuzena egin genuen, aztarna Javier eta biok irekiaz.\n" Bilbo - San Lorentzo ( 172km / 6000mD+ ) zeharkaldiak aurrekariak baditu: " Bilbo - Anie " ( 290km / 11500mD+) eta " 4 katedralak " ( Bilbo-Donosti-Iruñea-Gasteiz-Bilbo 385km / 8500mD+ ). Hiru zeharkaldi hauetan hasierako puntua Bilboko Santiago katedrala izan dugu. Hurrengoa: Bilbo - Peña Vieja ( 245km / 12000mD+ ).\nEgilea: Mendi lasterketa ordua: 07:40\nJon Unanue: Ehunmilak 2015 bertsotan\nBilbo - San Lorenzo de Ezcaray: ehunmila hegoalder...\nElgetako mendi martxa: ZIRKUITUA 2016ko ataria\nUltra Collarada: 100km / 7500mD+ / 3 etapa


Sindo Lafuente "Hedabideek bizirauteko oinarri zaharrak dinamitatu behar dituzte" • ZUZEU\nMadril hiriburuko ingurumarietan, ofizina bihurtutako Aravacako bere etxean, jaso du ZuZeu Gumersindo Lafuentek (Madril, 1957ko abuztuaren 30). Ur handitan ibiltzera ohitutako kazetaria bera, erredakzio handietako harrabotsa alde batera utzita, proiektu pertsonal batekin dabil. Barren barrenetik ezagutzen du Espainiar Estatuko kazetaritza eta bere meandro guztiak. Kontatzen dena eta ez dena.\nEspainiar Estatuko kazetaritza digitalaren gurua dela esatea ez da atrebentzia. El Pais eta El Mundoren interneteko edizioen zuzendaria izana da, eta biak ala biak gailurrera eraman ditu. Sona izan zuen baita BBVAren finantziazioz egin zuen apustuak, Soitu.es atariak. Beti jardun da sarean, “ekosistema berria” bezala ezagutzen duenera moldatzen. Eta errezeta miragarririk ez badu ere, eredu definitiboa ezezagun bazaio ere, asmatzen badakiela erakutsi du.\nBere ofizinara sartutakoan, ordenagailuko pantailan, ez zuen inolako hedabiderik irekita. Edo bai, hedabideetan hedabideena zuen irekita: Twitter.\n(Oharra: Elkarrizketa gaztelaniaz dago)\n1-Zer hedabide kontsultatzen ditu Sindo Lafuentek goizean goiz?\n2-Sartu diozu etengabe… hedabide digitalak kontsumitzen dituzu soilik?\nEkosistema berria aipatu ohi duzu sarri, zu amoldatu zara ekosistema berri horretara.\n“Garrantzitsuena irakurleen komunitatea da, sinesgarritasun eta prestigioa duen marka hori, kazetari talde hori”\nElkarrizketa batean zenioen, kazetaritzak independientea izateko ez duela dirurik galdu behar. Nork ordainduko du Bagdadeko korrespontsala?\nGizarteak, jendeak, balioesten du kalitatezko kaztaritza?\nKaleratzeak, EREak… Hedabide askotan ari dira egiten. El Paiseko zure kide asko ere kaleratu zituzten. Kazetaritza sektorea murriztera kondenatuta dago?\nKontra boterea diren egunkariak, botereari esker bizirauten dute?\nDel Olmo epailearen aginduz Guardia Zibilek Egunkaria itxi zutenean Lafuente jauna El Mundoko atariaren zuzendari zen. Eta Espainiar Estatuko beste kazetari andanak bezala, ez zuen aurrean zuen gehiegikeria ikusi nahi izan. Edo ez zuen asmatu. Hedabidearekiko hurbiltasuna garrantzizko faktore gisa ikusten du Sindo Lafuentek: “Hedabidea, eta bertako langileak gertutik ezagutzen dituzunean agerikoagoa da ankerkeria”. “Orain informazio osatuagoarekin konturatzen zara egindakoa gehiegikeria larria izan zela”.\nEl Mundo, El Pais, elkarrizketa, entrevista, kazetaritza, Madril, periodismo, sindo lafuente


Garai baten amaiera: bilatzaile bidezko bisitek behera jarraitzen dute - Debagoiena - Goiena.eus\nGarai baten amaiera: bilatzaile bidezko bisitek behera jarraitzen dute\nJon Berezibar 2014-06-25 17:16\nBeherako bide geldoan baina bilaketak, geroago eta gutxiago egiten dira Interneten eta joera honek sarearen historian mugarri izan den garaiari amaiera jar liezaioke. Shareaholic webguneak kaleratu berri duenez, bilatzailerik ezagunenetan egindako bilaketek behera egin dute, sare sozialetatik zuzenean sartutako bisiten mesedetan.\nUrterik urte, behera egin dute Google, Yahoo, Bing eta Ask.com bilatzaileetan egindako bilaketek. Google-en gainontzeko bilatzaile guztietan egindako kontsultak batuta halako 17 bider gehiago egiten dira bilaketak baina guztietan behera egin du kopuruan modu nabarmen baten. Honek esan gura du, bilatzaileko emaitza baten bitartez webgune batera egindako bisita kopuruak behera egin duela.\nGoraldian, orain, sare sozialen bidez iritsitako bisitak daude. Hala, aipatu ikerketa erakusten du joera orain sare sozialetako profilak jarraitu eta horietan gomendatu ala bideratutako edukietara egiten duela erabiltzaileak, partekatutako esteketara jotzen dela, alegia. Sare sozialetan Facebook-eko erabiltzaileak dira esteketan gehien klikatzen dutenak eta gutxien Google+-ekoak.


HEZIBERRI - orientasare\nHEZIBERRI 2020. ARAUDIA ETA BALIABIDEAK\nWebgune honek biltzen ditu Heziberri 2020 Hezkuntza Eredu Pedagogikoa garatzen dituen dokumentu eta dekretuak, bai eta printzipioak ikastetxeetan eta ikasgeletan bultzatzeko asmoz, Berritzegune Nagusiak garatu dituen materialak ere.\nBaliabideak esparru hauen arabera antolatuta daude:\nOinarrizko konpetentziak lantzen: Metodologia eta Ebaluazioa\nOinarrizko konpetentziak lantzen: Orientabideak\nOinarrizko zehar-konpetentziak eskuratzeko Prozeduren eta Jarreren artxiboa 2018\nProgramazio didaktikoak egiteko Gida Agiria / Documento-Guía para la elaboración de las programaciones didácticas\nDekretuak: Oinarrizko Hezkuntza\nGasteizko Berritzeguneak Heziberri 2020an jatorria duten curriculum-garapenerako dekretuei buruzko mapa bat egin du.\nMapa nabigagarria da eta ondo antolatuta dago.\nReal Decreto de la ESO y Bachillerato de 26 diciembre 2014\nErrege Dekretua atera da, DBH eta batxilergoaren titulazioa "transizioan" erregulatzen duena.\nClaves LOMCE euskaraz\nLOMCE laburpena, sinplea baina argia\nIrakasleen liburu zuria (2015eko abendua)\nMECDek eskatuta, José Antonio Marinak eta kolaboratzaileak Libro Blanco de la Profesión Docente y su Entorno Escolar dokumentuaren 1. zirriborroa kaleratu dute.\nAlberto del Mazo orientatzailearen ORIENTAPAS blogean aurkitu dudan HEZKUNTZA ORIENTAZIOAri dagokion atala lotu dizuet, interesgarria izango zaizuelakoan.\nVictor Cuevas orientatzaileak idatzitako artikulu kritikoa ere interesgarria iruditu zait: La orientación en el libro blanco: treinta años perdidos\nBeste artikulu intersagrria: 10 interrogantes a propósito del libro blanco sobre la profesión docente de José Antonio Marina,


Irailaren 17rako martxarako deia egiten dugu, CELerako konponbidea eskatzeko eta Enkarterri bizirik behar dugulako\n2018/10/15 :: 17:40\nHemen zaude: FEDERAZIOAK INDUSTRIA Papergintza Irailaren 17rako martxarako deia egiten dugu, CELerako konponbidea eskatzeko eta Enkarterri bizirik behar dugulako\n2017/09/13\tIndustria\t- Papergintza\nHerri edota eskualde baten bizi-mailaren adierazgarriak haren ekonomia garapenean datza, eta hura bereziki baldintzatzen du haren industria garapenak. Enkarterrietan ez dago ez bata, ez bestea. Eskualdeko egoerari buruzko analisia egingo bagenu, ikus genezake Enkarterrian geratzen den enpresa handi bakarra CEL dela. Hura, hala ere, ixteko arriskuan dago erakundeen konfiantza izan zutenek egin kudeaketa txarragatik eta Eusko Jaurlaritzak nahiz Bizkaiko Aldundiak nagikeriaz jardun eta baztertu zutelako.\nCELez gain, enpresa txiki batzuk besterik ez dira geratzen (Mondi, Glefaran eta beste gutxi batzuk). Bertako altzairugintza, etengabeko gainbeheran dabilena, ezin daiteke Enkarterriko ekonomia-garapenaren eusletzat har.\nHirugarren sektorea ez dago hobeto: nekazaritzako eta abeltzaintzako ustiategiak testigantzako izaera hutsa dute, gure eskualdeak dituen gaitasun eta baliabideekin alderatuta. Eta azkenik, zerbitzuen sektorea, izugarri prekarizatua dago, eta neurri handi batez aurreko biren garapenaren menpekoa denez, haren etorkizuna zalantzagarria da, eta aukera urriak ditu. Egoera honen arduradun argiak daude. Enkarterrietarako aisian eta atsedenaldian oinarritzen den etorkizuna aspaldi diseinatu zuten horiek. Hauen planetan ez da sartzen industria jarduera, eta ez sartzeaz gain, 2009/10erako Enkarterria Lurraldeplan Partzialean egin proposamenetan eskualdeko enpresak urruntzeko, ezkutatzeko edota ezabatzeko beharra agertzen zen. Haien planen arabera, Enkarterri atseden leku bihurtu nahi dute, kapitalekoek lo egin dezaten, bigarren egoitza izan dezaten, aisia-leku izan dadin (golf zelaiak barne).\nEnpresa handi guztiak desagertu badira ere (Mure, Reckitt, Pastguren,...), EAJk gobernatzen dituen erakundeak ukatu dira egoera hau irauliko duen eta Enkarterriko herritarrei lan etorkizuna bermatuko dien berrindustrializatzeko plana lantzera eta gauzatzera.\nGauzak honela, eskualdeko biztanleoi uzten diguten aukera bakarra, bizitza duina bermatuko digun lanpostua bilatu nahian lan bila emigratzean datza. Eta hortaz, epe motzean, bizilekuz aldatzera ere behartuko gaituzte, gazteek ahalik eta gertuen dagoen herria aukeratuko dutelako lanpostura iristeko. Horrela, egoera aldatu ezean, industria-basamortua jasan behar izateaz gain, etorkizunak, ziuraski, Enkarterriko despopulatze progresiboa ekarriko digu.\nLABek Enkarterriko herritar oro animatzen du planifikatu diguten etorkizun horren aurrean etsipenean eror ez gaitezen, lan-etorkizuna bermatuko digun berrindustrializatzeko plana eska dezazuen, non baldintza duinak beteko diren gure ingurunean, ez gaitzaten behartu lanpostua bilatzera handik urruti, ez eta erabateko prekarietatean bizitzera, dagoen lan eskaintza mugatua delako.\nHau guztia eskatzeko eta lehen urrats moduan, alegia, CEL taldearen geroa bermatuko duen irtenbidea bilatze aldera eta hari eutsi diezaiogun, dei egiten diegu langile eta herritarrei irailaren 17an egingo den ibilaldi-manifestazioan parte hartzera. 11:00etan abiatuko da, Zallatik Gueñesera, CEL taldea osatzen duten enpresa batzordeek egin deialdiarekin bat eginez.


Bide bat egitea lorategian | Consumer\nBide bat egitea lorategian\nZoladura-zati batzuek lorategia zapaldu eta hondatzea eragotziko dute\nLorategia oso leku preziatua da lorezain on ororentzat. Horregatik, bere denboraren zati bat landatzen eta landare batzuk hazten ikusi duen edonori asko gogaitzen zaio lorategia zapaltzean. Horregatik, oso praktikoa da ibilalditxo bat egitea, landareei kalterik egin gabe.\nHorretarako, elementu hauek behar dira: hesola txikiak, kordela, legarra, pala, harea, zementua, zoladura-zatiak, ohola, egurrezko ziri handia, loreontzia eta zizela, igeltsero-llana eta eskuila gogorra.\nLorategian bidea kordel eta hesolekin igaroko den tokia mugatu ondoren, 10 zentimetro inguruko lur geruza kenduko da. Ondoren, legarra aplikatuko da mugatutako lurraren gainean, eta zurezko ziriarekin zapalduko da, gainazala solidotu arte. Legar hori lortzeko bi aukera daude: saltoki espezializatu batean erosten da edo adreiluak eta harriak xehatuz egiten da.\nBidea egiteko orduan, garrantzitsua da kontuan hartzea desnibel pixka bat utzi behar dela ura geldi ez dadin. Bidexka pareta batetik hurbil badago, desnibelak ez du paretara begira egon behar, kontrako noranzkoan baizik.\nBidexkaren ertzak gogorrak izan daitezen, inguruko lurraren azpian hondeatuko da eta ertzak horma gisa erabiliko dira. Ertza osatzeko aukera ere badago.\nOndoren morteroa egingo da. Horretarako, lau hondar-zati zementuzko zati batekin nahastu behar dira. Ez da beharrezkoa morteroa egitea aldi berean bi edo hiru zoladura-zati baino gehiago egiteko. Horrela, jarri aurretik lehortzea ekiditen da.\nMorteroaren geruzaren lodiera 2,5 zentimetro ingurukoa izango da. Ondoren, nahasketa lurrazalera igeltsero-lantzarekin moldatuko da eta zoladura-zatiak jartzen hasiko dira. Ahal den ondoen egokitu behar dira.\nZoladura-zatiak elkarrengandik zentimetro eta erdi inguru bereiziko dira. Behin betiko beren lekuan jartzeko, komenigarria da loreontziaren kirtena erabiltzea. Horrela, denak maila berean uzten dira. Horretarako burbuila-maila bat ere erabil daiteke.\nAmaitzeko, beste nahasketa bat prestatu behar da, oraingoan zementu-zati batez eta hareazko bi zatiz osatua, ur pixka bat gehituta. Zoladura-zatien artean eskuila batekin zabalduko da, igeltsero-lanaren puntarekin zapalduz eta soberakina kenduz.\nalkandora Jardín-eu Pavimento-eu


Parentinhac - Wikipedia, entziklopedia askea.\n(«Parentignat» orritik birbideratua)\nEric BAYARD (2014-2020)\n45° 32′ 02″ N, 3° 17′ 27″ E / 45.533888888889°N,3.2908333333333°E / 45.533888888889; 3.2908333333333Koordenatuak: 45° 32′ 02″ N, 3° 17′ 27″ E / 45.533888888889°N,3.2908333333333°E / 45.533888888889; 3.2908333333333\nParentinhac (okzitanieraz Parentinhac, frantsesez eta ofizialki: Parentignat) Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rhône-Alpeak eskualdean. 2013an 492 biztanle zituen.\n2007an Parentignat udalerrian erroldatutako biztanleak 492 ziren. Familiak 194 ziren, horien artean 44 pertsona bakarrekoak ziren (20 bakarrik bizi ziren gizonak eta 24 bakarrik bizi ziren emakumeak), 53 seme-alabarik gabeko familiak ziren, 85 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 229 etxebizitza zeuden, 195 familiaren etxebizitza nagusia ziren, 6 bigarren erresidentzia ziren eta 27 hutsik zeuden. 221 etxeak ziren eta 4 apartamentuak ziren. 195 etxebizitza nagusietatik 162 bere jabearen bizilekua ziren, 25 alokairuan okupaturik zeuden eta 8 doan lagata zeuden; 2 etxek gela bat zuten, 2 etxek bi zituzten, 19 etxek hiru zituzten, 51 etxek lau zituzten eta 121 etxek bost zituzten. 154 etxek euren parking plaza propioa zuten azpian. 68 etxetan ibilgailu bat zegoen eta 113 etxetan bat baino gehiago zituzten.\nParentignat udalerriko biztanleria-piramidea 2009an .\n2007an lan egiteko adina zuten pertsonak 321 ziren, horien artean 240 aktiboak ziren eta 81 inaktiboak ziren. 240 pertsona aktiboetatik 224 lanean zeuden (125 gizon eta 99 emakume) eta 16 langabezian zeuden (5 gizon eta 11 emakume). 81 pertsona inaktiboetatik 23 erretiraturik zeuden, 27 ikasten zeuden eta 31 "bestelako inaktibo" gisa sailkaturik zeuden.\n2009an Parentignat udalerrian 203 unitate fiskal zeuden, 519 pertsonek osaturik. Pertsona bakoitzeko diru-sarrera fiskalaren mediana urteko 19.640 euro zen.\n2007an zeuden 28 komertzioetatik, 1 erauzte enpresa zen, 1 janari enpresa zen, 3 bestelako produktu industrialen fabrikazioko enpresak ziren, 8 eraikuntza enpresak ziren, 3 ibilgailuen saltze eta konpontze enpresak ziren, 3 garraio enpresak ziren, 2 ostalaritza eta jatetxe enpresak ziren, 2 higiezinen enpresak ziren, 3 zerbitzu enpresak ziren, 1 administrazio publikoko enpresa zen eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 8 zerbitzu publikoetatik, 1 posta bulegoa zen, 3 igeltseroak, 2 margolariak, 1 iturgina eta 1 higiezinen agentzia.\n2000. urtean Parentignat udalerrian 10 nekazaritza-ustiategi zeuden, 141 hektarea erabiltzen.\nVarennes-sur-Usson (1,2 km)\nLes Pradeaux (2,4 km)\nBrenat (2,6 km)\nOrbeil (3,2 km)\nIssoire (3,3 km)\nSaint-Rémy-de-Chargnat (3,3 km)\nWikimedia Commonsen badira fitxategi gehiago, gai hau dutenak: Parentinhac\nOrriaren azken aldaketa: 12 otsaila 2016, 10:42.


EBk akordioa lortu du BioNTech-Pfizer txertoaren 300 milioi dosi osagarri erosteko - EU Reporter\nEuropako Batzordeak gaur (urtarrilak 8) proposatu die EBko estatu kideei BioNTech-ek eta Pfizer-ek sortutako COVID-200 txertoaren 19 milioi dosi gehiago erostea, beste 100 milioi dosi eskuratzeko aukerarekin. Horri esker, EBk dagoeneko EB osoan erabiltzen ari den txerto horren 600 milioi dosi eros ditzake.\nDosi osagarriak 2021eko bigarren hiruhilekoan hasiko dira.\nEBk teknologia desberdineko txertoen zorro zabala eskuratu du. Europarentzako eta inguruko auzorako itxaropentsuenak diren txertoen hautagaiei 2.3 mila milioi dosi lortu dizkie.\nBioNTech-Pfizer txertoaz gain, Modernak sortutako bigarren txertoa baimendu zen 6eko urtarrilaren 2021an. Beste txerto batzuk laster onartuko direla espero da.\nTxerto-zorro horri esker, EBk biztanleria osoaren beharrak estaltzeaz gain, inguruko herrialdeei txertoak hornitzea ahalbidetuko luke.\nGai erlazionatuak:koronabirusaCovid-19Europako BatzordeakEuropar Batasunaosasuna\nExit inkestak Nur Otan alderdiaren lidergoa berretsi du Kazakhstan parlamentuko hauteskundeetan\nHego Kaukasoko bakea funtsezkoa da EB-Txina merkataritza loturak garatzeko\nAkats orri pertsonalizatuak14 mins ago\nAkats orri pertsonalizatuak29 mins ago\nFrantzian60 mins ago


Ikasteko beka eta laguntzetarako aurrekontuko zuzkidura %2,3 igo da. | Consumer\nIkasteko beka eta laguntzetarako aurrekontuko zuzkidura %2,3 igo da.\nArlo horretan erabiliko diren 1.430 milioi euroak dira bere historiako diru-kopururik handiena.\nHezkuntza Ministerioak 2.976 milioi euro izango ditu datorren urtean; horietatik 1.430 milioi (guztizkoaren %2,6) ikasketetarako bekak eta laguntzak finantzatzeko erabiliko dira, aurreko urtean baino %2,3 gehiago (36 milioi). Angel Gabilondo Hezkuntza ministroak nabarmendu zuen “bere historiako dotazio handiena” dela.\nHezkuntzarako aurrekontu osoa kontuan hartuz gero, %7,3 jaitsi da 2010ekoarekin alderatuta, nahiz eta Gabilondok azpimarratu zuen murrizketa hori “ministerioko sail guztietako beherenetako bat dela”. Gainera, adierazi zuen aurrekontuek “hezkuntza-kalitate eta -ekitateko politikak aurrera eramateko behar adinako finantziazioa bermatzen dutela”.\nUnibertsitatez kanpoko beka eta laguntzak iaz baino gehiago handituko dira, 507,8 milioi euroraino. Unibertsitateko beka eta laguntzak, berriz, 860 milioi eurokoak dira. Zenbateko horiei ingelesa ikasteko laguntzak ere gehitu behar zaizkie, unibertsitatekoei zein unibertsitatez kanpokoei laguntzen baitiete: 61,5 milioi euro.\nHezkuntza Ministerioaren 2011ko aurrekontua 2010-2011ko Ekintza Planean oinarrituta egituratu da. Plan horrek Espainiako hezkuntza-sistema hobetzeko lehentasunezko helburuak finkatzen ditu. Horien artean daude eskola-errendimendua hobetzea, goiz uzten dutenen kopurua murriztuta; hezkuntza-sistema modernizatzea, besteak beste, hizkuntzak ikasteko bultzada handia lortzeko, eta Lanbide Heziketa sendotzea, “funtsezkoa baita Espainiako gazteen enplegagarritasuna sustatzeko”.\nEkintza Planerako 590 milioi euro erabiliko dira guztira, autonomia-erkidegoekin adostutako lurralde-lankidetzako 17 programatan egituratuta. Partida horren barruan sartzen dira Educa 3 (Haur Hezkuntzako lehen zikloko plaza berriak sortzea) eta Escuela 2.0 (Lehen Hezkuntzako 5. eta 6. mailarako eta Bigarren Hezkuntzako 1. eta 2. mailarako ikasgela digitaletako transformazio-prozesuaren jarraipena) programetarako direnak, bakoitza 100 milioi eurorekin.\n2011 Ekintza Planak 590 milioi euro jasoko ditu, lurraldeko lankidetzarako 17 programatan egituratuta\nHezkuntza-laguntza eta -errefortzua\n45 milioi euroko partida eskola goiz uztea murrizteko planerako da. Helburu horrekin berarekin, hezkuntza-laguntzarako eta -errefortzurako programek (PROA) 60 milioi euro izango dituzte (iaz baino %20 gehiago), eta berrikuntza bat izango dute: aurten DBHko 3. eta 4. mailetara eta itundutako irakaskuntzara zabalduko dira. Beste 40 milioi euro ikastetxeen errendimendua hobetzeko ahaleginak egiten dituzten ikastetxeekin programa-kontratuak sinatzeko erabiliko dira, edo eskola-egoera ahulean daudenei laguntzeko.\nAtzerriko Hizkuntzen Ikaskuntza Sustatzeko Planak 32 milioi euroko zuzkidura du, eta horiei beste 13 milioi gehitu behar zaizkie, autonomia-erkidegoetatik heldu direnak, eta beste 80 milioi euro, dagoeneko abian diren jarduketetatik heldu direnak. Guztira, 120 milioi euro Espainiako Ministerioak espero du Espainiako gazteek atzerriko hizkuntza batean gutxienez zuzen hitz egin dezaten hezkuntza-etapa amaitzean.\nUnibertsitateen Idazkaritza Nagusiaren aurrekontua bat etorriko da Unibertsitate 2015 Estrategiak Espainiako campusak modernizatzeko finkatutako lehentasunekin: unibertsitatearen dimentsio soziala, hiru misio akademikoetan (irakaskuntza, ikerketa eta unibertsitateko ezagutzaren eta gizarte-erantzukizunaren transferentzia) bikaintasuna bilatzea eta unibertsitateak nazioartekotzea.\nNazioarteko Bikaintasun Campusa programak 98,3 milioi euro jasoko ditu 2011n, 2010ean baino %8,7 gehiago. Gainera, unibertsitateei eta autonomia-erkidegoei diru-laguntzak emango zaizkie doktoretza-programak bultzatzeko (11,5 milioi euro), baita ezagutza transferitzeko eta unibertsitatearen gizarte-erantzukizuna bultzatzeko ere (6,5 milioi euro).\nbekak eskola-errendimendu idiomas-eu ikasteko laguntzak


Donostia Zinemaldia :: Nest Film Students XVII. Sariak\nHemen zaude: Lehen orrialdea > 66. Edizioa 2018 > Berriak\t> Nest Film Students XVII. Sariak\nNest Film Students XVII. Sariak\nNest Film Students XVI. epaimahaia honako herrialde hauetako eskoletako ikasleek osatzen dute: Alemania, Belgika, Brasil, Estatu Batuak, Erresuma Batua, Espainia, Frantzia, Israel, Portugal, Suitza, Txekiar Errepublika, Txile eta Errusia. Epaimahaiaren burua Virgil Vernier da eta denen artean, honako sari hauek ematea erabaki dute:\nPanavision Saria, honako film honi:\nHaur baten pentsamendua ezagutzera ematen digulako, botererik gabe mundu batean harrapatuta dagoenean.\n“EL VERANO DEL LEÓN ELÉCTRICO” Diego Céspedes\nAusardiaz eta freskotasunez begiratzen diolako zinemari, etorkizun handiko zinemagile gazte baten esentzia harrapaturik\n“ONDE O VERÃO VAI (EPISÓDIOS DA JUVENTUDE) / WHERE THE SUMMER GOES (CHAPTERS ON YOUTH)” David Pinheiro Vicente\nSari honekin, irabazleak bi sariren artean aukeratu ahalko du; lau astez filmatzeko RED Epic kameraren eta Primo lente estandarren lagapena edo 10.000 euroko mailegua Panavision materiala alokatzeko. Saria hautatutako film laburraren zuzendariari emango zaio.\nOrona epaimahaiak Mondragoneko Unibertsitateko (HUHEZI) ikasleez osatuta, Mondragoneko Unibertsitateko irakasle batez koordinatuta eta Orona Fundazioko Garapen Zuzendaritzaren presentziarekin, hurrengo saria ematen du:\nOrona Saria Topaketaren laburmetrai berritzaileenarentzat:\nZinemaren historian askotan landu den emakumearen gorputzaren gaia era apurtzailean kontatu duelako eta teknikoki zein narratiboki berritzailea delako.\n“THE GIRL WITH TWO HEADS” Betzabé García\n(National Film and Television School, Erresuma Batua)\nSariarekin laburmetraiaren zuzendariak 5.000€ gordin jasoko ditu.


Nora Alegre, Kross Berdea ingurumen-karreraren koordinatzailea | Consumer\nNora Alegre, Kross Berdea ingurumen-karreraren koordinatzailea\nAire zabaleko gertaera handiek ez dute ingurumena errespetatzen\nKorrika egitea modan jarri da eta herri-lasterketak gero eta ugariagoak dira. Aire zabaleko ekitaldi horietan, kontzertuetan bezala, "ingurumen-atrozientziak egiten dira", dio Nora Alegrek. Ingurumen-produktuetan aditua den aholkularitza-enpresa hau Kross Berdearen bultzatzaileetako bat da. Kross Berdea lasterketa herrikoia da, eta gizartea kirol-proba horiek ingurunean duten eraginaz sentsibilizatzeko eta ingurumena zaintzearen eta modu iraunkorrean kontsumitzearen balioaz hezteko balio du.\nbirziklatze bizikleta hondakinak naturguneak


HAZIk kudeatzen dituen markak %7 igo dira fakturazioan\nwww.academiavascadegastronomia.com Gaur eta gida Gaur EGA Berriak/Prentsa HAZIk kudeatzen dituen markak %7 igo dira fakturazioan\nPosted on 26 apirila, 2018 26 apirila, 2018 by Academia Vasca de Gastronomía\nHAZIk kudeatzen dituen elikagai produktuen markak %7 igo dira fakturazioan 2016arekin alderatut.\nHAZIk kudeatzen dituen produktu markek (Eusko Label, Euskal Baserri eta Euskal Herriko Kantauriko kontserbak) 152.437.339,97 euroko fakturazio estimatua izan dute, 2016arekin alderatuta %7 igota.\nHAZI Eusko Jaurlaritzaren tresna gisa finkatu da Euskadiko elikagaien eta landa ingurune ea itsasertzaren balio katearen lehiakortasuna eta iraunkortasuna sustatzeko.\nEusko Jaurlaritzako Nekazaritza, Arrantza eta Elikagaien Politikako Sailburuordeak, Bittor Orozek, azpimarratu duenez, une hauetan aukera bat dago elikaduraren balio kate osoa egituratzeko, gizarteak planteatzen dituen etorkizuneko beharrei erantzuteko.\nVitoria-Gasteiz, 2018ko apirilaren 25a\nHAZI sektorea egituratzeko eta Euskadiko elikadura katea indartzeko egiten ari den esfortzuaren barruan, 2017an zehar aurrerapen esanguratsuak egin dira.\n2017ko ekitaldia baloratzeko prentsaurrekoan parte hartu dute HAZIko zuzendari Asier Arresek eta Eusko Jaurlaritzako Nekazaritza, Arrantza eta Elikagaien Politikako sailburuordea eta HAZI Fundazioko presidentea Bittor Orozek.\nEusko Labelekin egindako edo prestatutako produktuen ezaugarria da bere osagai nagusia edo nagusiak Eusko Label bereizgarria duten produktuak direla. Horrenbestez, kontsumitzeko joera berriei eta sektorearen beharrei erantzun nahi zaie.\nTokiko eta nazioarteko parrilariak Haragin elkartuko dira\nDonostiako Zinemaldian “Euskadi Basque Country” izeneko espazioa prestatuko da\nWrite a Comment Utzi erantzuna


Etxean | blogmcp - Part 2\nUrak, xaboi neutroak, ozpinak, zitrikoen zukuak eta bikarbonatoak etxea garbitu eta higienizatzeko ere balio dezakete. Natura-ingurunerako oso errespetuzkoak ez diren eta, zenbaitetan, gainera, oso osasungarriak ez diren produktu kimikoak beren armairuetatik kendu nahi dituzten pertsonen etxebizitzetara itzultzen ari diren elementu soilak eta ohikoak dira.\nLoop, badirudi posible izango dela hondakinik gabe erostea\nGogoan al dituzu dendara betetzeko eramaten genituen sifoi-botilak edo esne-botilak? Bada, orain pentsa ezazu sistema hori elikadurako produktu-mota guztietara zabaltzen dela. Interesgarria izango litzaizuke?\nNola gorde elikagaiak, plastikoan bildu gabe\nEgunkari-papera, kristalezko pitxerrak, erle-argizarizko oihala… Elikagaien bizitza luzatzeko –barazkiak, frutak…– sukaldean erabil daitezkeen trikimailuak asko eta askotarikoak dira. Hona hemen ideia batzuk.\nInternetek iraultza ekarri du gure bizitzetara. Mota guztietako informazioa eta datuak eskuratu ditzakegu. Hori guztia posible izateko, ordea, erabiltzen ditugun argazkiak, txatak eta bideoak gordetzen dituzten datu-zentroek, haiek igortzen dituzten telekomunikazioen sareek eta erabiltzen ditugun azken gailuek energia asko kontsumitzen dute eta pentsatzen duguna baino CO2 gehiago aireratzen dute atmosferara.\nModak eragin handiak ditu ingurumenean eta giza eskubideetan, eta bai ekonomia pertsonalean ere. Gero eta gehiago dira moda iraunkorraren alde egiten dutenak. Hona hemen gogoeta batzuk egiten dituzun hurrengo erosketek benetan merezi izateko.


Nekazarien ezkontza - Wikipedia, entziklopedia askea.\n1568 (egutegi gregorianoa)\n114 ( ) × 164 ( ) cm\nNekazarien ezkontza →The Wedding Feast (en)\nNekazarien ezkontza (neerlanderaz, De Boerenbruiloft) Pieter Brueghel Zaharraren margolan ezaguna da. Gaur egun Vienako Kunsthistorisches Museumen dago. Taula gainean egindako olioa da, 1568an egina hain zuzen. Garaiko nekazarien ohiturak jasotzen dituzten genero eszenen artean kokatu behar da. Bruegelek bere koadroetan herritarren bizimodua azaldu zuen, lana, jokoak eta borrokak, betiere ondo nabarmenduriko ikuspegi batean kokatua.\nNekazari inguruko eszena bat erakusten digu margolan honek. Mandio batean ezkontza bat ospatzen ari da eta bazkaria ikusten dugu. Ezkonberriak ez dira oso ageri agertzen: emakumea nolabait atzean oihal batez markaturik dagoenez bai, baina senarra ez da hain garbi ikusten; izan daiteke beltzez jantzita atzera eginda pitxer batetik edaten ari den gizona izan daiteke, irudi handienaren ezkerrean.\nNekazari talde bat mahai batzuen inguruan daude. Beste batzuk zerbitzari lanak ari dira egiten. Azken horiek oinarik gabeko mahai baten gainean zerbitzan ari diren platerak daramatzate. Bi gaita-jotzaile pijpzak jotzen ikusten dira ere, giroa alaitzen. Lehen planoan haur batek platera miazkatzen ari da. Janari nagusiak ogia, zopa eta ahiak dira.\nHorman bi galburu eta arrastelu bat ikusten dira, nekazarien lan gogorraren sinboloak.\nMargolanak festaren giroa ondo azaltzen du baina, hala ere, aurpegiek ez dute poztasun handirik azaltzen. Atzean, atean, mugimendu handia ikusten da eta han biltzen dira margolanaren pertsona gehienak. Edariek protagonismo handia dute: pitxerrak nonnahi ikusten dira eta jende asko gogoz ari da edaten.\nParodiak[aldatu | aldatu iturburu kodea]\nMargolana hain ezaguna izanik, askotan parodiatua izan da. Adibidez, Asterix Belgikan komikian agertzen da.\nHainbat margolan, Klessheim jauregian jasota, Pieter Bruegel Nekazarien ezkontza barne. Atzean Estatu Batuetako soldadu bat, 1945an.\nMultimedia: The Peasant Wedding by Pieter Bruegel (I)\nKunsthistorisches Museumen bildumak\nOrriaren azken aldaketa: 12 martxoa 2020, 08:15.


750ak gogoratzekoak direlako - Gipuzkoako Hitza\n750ak gogoratzekoak direlako\n2018, ekainak 29 Albisteak, gipuzkoa, Gizartea, Kultura 167\nUztailaren 30ean beteko dira 750 urte Bergarak hiri gutuna jaso zuela, eta dozenaka lagunek ia bi urte daramatzate lanean urteurren horri begira. Ez dira urtero betetzen 750 urte; gogoratu beharreko urteurrena da. “Duela pare bat urte-edo, ideia horrekin etorri zen udaletxera Gotzon Artzelus. Urteurrena gogoratzea proposatu zigun udaletxeko alderdi guztiei. Bere proposamena zen gogoratzea nondik datorren Bergara eta nola sortu zen, baina baita aurrera begiratzea ere, nora goazen eta nora joan nahi dugun aztertzea. Oso ideia ona iruditu zitzaigun denei”, azaldu du Maite Agirre Bergarako kultura zinegotziak.\nHerritar guztiei zabaldutako batzar ireki batekin jarri zuten lehen harria, eta bertatik sortutako batzordeak lanean aritu dira hortik aurrera. Historia eta Zientzia Mahaia da horietako bat. “Horren helburu nagusietako bat zen Bergarako historiaren laburpen bat egitea, herritar guztiek irakurtzeko modukoa”. Liburuxka bat kaleratu dute, eta udalaren webgunean ere deskargatu daiteke, 750. urteurrenari buruzko atalean. “Historia adituak diren kideak elkartu ziren talde horretan, eta oso erraz irakurtzeko moduko testu bat ondu dute, guztien adostasunarekin”.\nHistoria eta Zientzia Mahaiak, halaber, uda ostean Laboratorium museoan izango den erakusketa atondu du. “Haiek zehaztu dute erakusketaren oinarria eta ildoa”. Uda osterako, halaber, hainbat hitzaldi antolatu dituzte, hainbat gairen inguruan: Bergara eta Ilustrazioa, euskararen presentzia, baserria…\nKultura eta Kirol Mahaia izan zen sortutako bigarren taldea. Kirolaren arloan, emakumeen presentziari eman diote garrantzia. “Bergaran tradizio handiko kirol txapelketa bat egiten da: Bergara Hiria. Gizonezkoen txapelketa izan da orain arte, baina, urteurrenaren aitzakian, emakumeen parte hartzea sustatzea jarri zuen helburu Kirol Mahaiak”. Herriko futbol, saskibaloi, eskubaloi, pilota, irristaketa eta txirrindularitza taldeekin hitzarmena sinatu zuten, eta txirrindularitza eta pilota txapelketak egin dituzte jada, emakumeek parte hartuta. Hala egingo dute beste lau kiroletan ere. Pol Pol mendizale elkarteak, berriz, Bergarari Bira antolatu du. “Herriko mugarriak lotzen dituen ibilbidea da; hainbat etapa ditu, eta sei asteburutan egingo da. Hiru falta dira: uztailaren 8an bat, eta irailean beste biak”.\nKulturari dagokionez, berriz, gaur gauean egitekoak ziren kontzertua zen mahai horren emaitzarik adierazgarriena. Eguraldi txarraren eraginez, ordea, bertan behera utzi behar izan dute azkenean —ekaitz giroa dago emanda gaur iluntzerako—. Irailean egingo dute kontzertu hori; eguraldi ona bada, San Martin Agirre plazan, eta, bestela, pilotalekuan. Datozen egunetan zehaztuko dute eguna. “Bergarako ia talde guztiak ariko dira kontzertu horretan”, zehaztu du Agirrek.\n330 musikari, dantzari eta artistak parte hartuko dute iraileko kontzertuan. Bergarako Txistulari Taldeak, Xamatz dantza taldeak eta Bergarako Musika Eskolako dantza taldeak Ikurrin Dantzarekin emango diote hasiera ekitaldiari, eta, ondoren, hiru ataletan banatuko dute kontzertua. Bergarako Musika Bandak Jose Maria Usandizagaren bi pieza joko ditu lehenengoan; Aitzol Mujika bakarlariak, Bergarako Orkestrak, Aritzeta abesbatzak, Bergara Orfeoiak eta Orfeoi Gazteak hiru euskal kantautoreren lanak interpretatuko dituzte bigarrenean; eta guztiak elkarrekin ariko dira hirugarrenean.\nGazteen mahairik ez zuten sortu hasieran, baina, Gotzon Artzelusen bidez, haiek ere hasi ziren parte hartzen. Hiru sare sozialetan —Facebook, Instagram eta Linkedin— jarri dute martxan VerBergara dinamika. “Munduan zabalduta dagoen izena da Bergara edo Vergara, eta komunitate bat sortzeko helburuz jarri dute martxan egitasmoa”. Horrez gain, LHko 5. eta 6. mailarako Bergarako herri curriculuma landu du Hezkuntza Mahaiak, herriko ikastetxeekin batera. Datorren ikasturtean jarriko dute martxan.\nAtzera begirakoa egin du Historia eta Zientzia Mahaiak, eta aurrera begirakoa Ekonomia eta Garapen Mahaiak. “Oso garrantzitsua da nora goazen jakitea; garrantzi handia ematen diegu balioei, eta duela hogei bat urte Bergarako garapen ekonomikoari buruz egindako ikerketa berriro mahai gainean jartzea eta berritzea da helburuetako bat”.\nUrteurrenaren balorazio bat egiteko goizegi dela dio Agirrek, urtea amaitu arte itxaron behar dela horretarako. “Baina jende asko mugitu da urteurrenaren inguruan: parte hartzea oso handia izan da, eta oso pozik gaude”.


Lekeitioko Udala - Ipuin eta jostailu ez sexistak aukeratzeko gidak argitaratu ditu Lekeitioko Udalak\nIpuin eta jostailu ez sexistak aukeratzeko gidak argitaratu ditu Lekeitioko Udalak\nLekeitioko udalak, eguberri garaira begira, bi katalogo argitaratu ditu. Bata Jostailu Ez Sexistak Aukeratzeko Gida da eta bestea Ipuin eta Liburu ez Sexistak Aukeratzeko Gida.\nAurreko urtean, ekimenak izan zuen harrera ona ikusita, aurtengoan ere gidak ateratzea pentsatu da. Eguneratu eta berrausnartu egin dira, denontzat erabilgarriago izateko asmoarekin.\nIpuin eta jostailu askoren bitartez, konturatu barik askotan, pertsonak sexuka bereiztu eta genero estereotipoak transmititzen dira. Jolas eta ipuinen bitartez berdintasunean oinarrituriko baloreak transmititu daitezkeela uste dugu eta hori lortze aldera proposatu dira katologo hauek. Gainera, produktu hauetariko asko euskaraz azaltzen zaizkigunez, euskararen aldeko apustua ere egin genezake ekintza berean.\nIpuin eta Liburu ez Sexistak Aukeratzeko Gida.\nIpuin eta kontakizunak haurtzaroan irakurketari egiten zaion lehen hurbilketa dira eta pixka bat aztertzen baditugu, genero estereotipoak transmititzen jarraitzen dituztela konturatuko gara. Pertsonaia maskulinoak ausartak, ebazpen-izaeradunak, abenturazaleak eta autonomo bezala deskribatzen dira. Pertsonaia femeninoak ordea, pasibo eta ziurtasun eta autonomia gabeko pertsonak bezala azaltzen dira. Bestalde, gizonei sentiberatasuna ukatzen zaie eta emakumea aldiz sentimentalkeriarekin lotzen dute. Zorionez, gainera, balore egokiak lantzen dituzten ipuin asko daude euskaraz argitaratuta. Beraz, txikitatik hezi ditzakegu gure haurrak parekidetasunean edo euskaraz. Hori dela eta, ipuinek transmititzen dituzten baloreetan arreta jarri behar dugu eta haurrak berdintasunean aurkezten dituzten liburuak hobetsi behar ditugu\nJostailu Ez Sexistak Aukeratzeko Gida\nHaurtzaroa, bizitzako aldi erabakigarri bat da, etapa honetan zehar bizitako esperientziek behin behineko aztarna uzten dute. Gainera bizipen hauen bitartez, pertsonen rol sozialak, autoestimua, errespetua, lankidetza eta beste hainbat balore finkatzen dira. Umeek jolasen bitartez ezagutu eta besteekin erlazionatzen ikasten dute. Horregatik, oso garrantzitsua da erabiliko dituzten jolas eta jostailuen aukeraketa, hauen bitartez, inguruarekin interakzioa izatea lortzen dutelako.\nJolas eta ipuinek funtzio hezitzailea dute eta arrazoi horregatik ezin daiteke elementu neutraltzat hartu. Ez daude neskentzako edo mutilentzako diren jolasik. Jolasek ez dute sexurik. Pertsonak sexuka bereiztea erabaki kulturala da. Jolas sexistak egungo jendartearen isla dira, hain zuzen ere, gizonezkoak-maskulino eta emakumezkoak-femenino bezala antolatzen duen jendartearen ispilu.\nKatalogo eta gidak aste honetan banatuko dira ikastetxeetan baina horrez gain, liburu eta jostailu dendetan jarriko dira herritar guztien eskura.\nIngurukoentzat opariren bat egiteko asmoa izatekotan, gida hauek kontuan hartzeko proposamena egin nahi dizuegu. Olentzero eta Mari Domingiri ere bidali dizkiegu.


Garapen-Lankidetza Proiektuak - Ayuntamiento de Berriozar / Berriozarko Udala HOME\nBerriozarko Udalak ebatzi du 2013. urteko garapen-lankidetza proiektuen deialdia.\nArgazkia: Nazioarteko Oxfam\nBerriozarko Udalak 43.000 euroko kontu-sail orokorra gorde zuen 2013. urtean, Garapen-Lankidetza programak diruz laguntzeko. Kopuru hori da toki erakunde honen aurrekontu arruntaren %0,7.\nKopuru horretatik, %65 Garapen-Lankidetza Proiektuak diruz laguntzeko erabiltzen da, %30 (12.900 euro) Kuba eta Sahararen senidetzeei dagokie eta %5 larrialdietan laguntza bideratzeko erabiltzen da (2.150 euro).\nDeialdian 19 GKE eta elkartek parte hartu dute, bi senidetzeak barne.\nAurkeztutako proiektuek askotariko alderdiak lantzen dituzte hainbat gune geografikotan: hezkuntza, osasuna, giza eskubideak, elkartasun-ekonomia, edateko uraren irisgarritasuna, laborantza iraunkorra, emakumeen kooperatibak eta ur eta komunen saneamendua.\nAurkeztu diren eta dirulaguntza lortu duten GKE eta elkarteak honakoak izan dira:\nGKE / ELKARTEA\nNUEVOS CAMINOS, NOUS CAMINS ELKARTEA\nJUAN BONAL FUNDAZIOA\nMANOS UNIDAS, ORBE SIVATTE ASUNCIÓN\nNAFARROAKO ACOES FUNDAZIOA


Aldaketa klimatikoaren aurkako neurriak hartzeko proposatzen du Mikel Irujok | EA - Eusko Alkartasuna\nHasiera » Aldaketa klimatikoaren aurkako neurriak hartzeko proposatzen du Mikel Irujok\nAldaketa klimatikoaren aurkako neurriak hartzeko proposatzen du Mikel Irujok\nArgitaratua honek egina: Prentsa Bulegoa data Api 9, 2008 honetan: Sailkatugabeak\nEuropako Parlamentuak gaur eztabaidatu du aldaketa klimatikoak ekarriko dituen ondorioak ekiditeko plan bateratu bat Europar Batasuna eta garapenean dauden herrialdeen artean. Bertan, hirugarren munduko herriek arazo konkretuei aurre egiteko modu zehatzak aztertu dira, hala nola, itsas mailaren igoera, basamortutzea edo ingurugiro zikloen aldaketa, beste hainbaten artean.\nGaiari ekinez, Mikel Irujok, Eusko Alkartasunako eurodiputatuak eta garapen batzordeko kideak aipatu du “basamortutzea oso garestia da, baina ez soilik ekonomikoki, izan ere biodibertsitatearentzat sekulako meatsua suposatuko luke, honek ekar ditzaken goseteak ere aintzat hartuz, izan ere herri askok ezingo lukete nekazal produktuen galerari aurre egin”.\nBatzarraren ildo nagusia aldaketa klimatikoaren aurrean garapenean dauden herrien egoera zaila izan da. Mikel Irujok, ordea, argi utzi nahi izan du ” basamortutzeak ez dakar soilik herri txiroentzako gosetea eta heriotza, gu guztiontzako arrisku ikaragarria da, izan ere gudak, gizarte istiluak, ezegonkortasun politikoa eta migrazio oldeak eragingo ditu. Eta honek guztiak mundu osoko sistema hankaz gora jarriko luke”.\nEAko eurolegebiltzarkideak egin dituen proposamenen artean, badago “autofokalizazio neurria; esan nahi baita, aurrera eraman beharreko ekintzak bertan bizi diren jendearekin garatu behar dira, euren beharrak eta zailtasunak aintzat hartuz, eta eurek bertan garrantzitsuak eta batez ere egiztagarriak direla ziurta dezaten”.


topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila" genre_facet:"Curriculumeko baliabideak" author_facet:"R-400"\nProposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila Generoa / Forma: Curriculumeko baliabideak Egilea: R-400\n6 Fabrikazio Mekanikoa (Lanbide Arloa) 6 Fabrikazio mekanikoko produkzioaren programazioa (Heziketa Zikloa). Goi maila Galdaketa eta pulbimetalurgiaren bidezko produkzioa (Heziketa Zikloa). Goi maila 6 Instalazioa eta mantenimendua (Lanbide Arloa) 6 Lanbide Heziketa Mantentze-lan elektromekanikoa (Heziketa Zikloa). Erdi maila Gehiago ... 3 Fabrikazio Mekanikoen Industrietako Segurtasun Planak (Modulua) 3 Fabrikazio Mekanikoko Sistema Automatikoen Programazioa (Modulua) 3 Kalitatearen kudeaketa,laneko arriskuen prebentzioa eta ingurumen-babesa (Modulua) 3 Lan Arriskuen Prebentzioa (Heziketa Zikloa). Goi maila 3 Mekanizazioa (Heziketa Zikloa). Erdi maila 3 Mekatronika Industriala (Heziketa Zikloa). Goi maila 3 Metal-eraikuntzak (Heziketa Zikloa). Goi maila 3 Metal-eraikuntzen industrietako segurtasun-planak (Modulua) 3 Sekuritate baldintzetatik deribatutako arriskuak (Modulua) 3 Sistema automatizatuak (Modulua) 2 Elektrizitatea eta automatismo elektrikoak (Modulua) 2 Mantentze-lanen eta kalitatearen prozesuak eta kudeaketa (Modulua) 2 Muntaia- eta mantentze-lan elektriko/elektronikoak (Modulua) 1 Automatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila 1 DBH - Teknologiak 1 Elektrizitatea eta Elektronika (Lanbide Arloa) 1 Fabrikazio Mekanikoko Produkzioaren Programazioa (Modulua) 1 Fabrikazio-teknikak (Modulua) 1 Instalazio domotikoen eta automatikoen konfigurazioa (Modulua) 1 Laneko prestakuntza eta orientabidea (Zeharkako modulua) 1 Linea automatizatuen muntaia- eta mantentze-lanak (Modulua) 1 Lotura- eta muntai-teknikak (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...\n6 Elhuyar Hizkuntza Zerbitzuak R-400 3 IRALE (2005-2006 ikasturtea) 1 Agirre Bereziartua, Ima 1 Artola Mendiola, Jon 1 Carcedo Mitxelena, Mikel Gehiago ... 1 IRALE (2006-2007 ikasturtea) 1 IRALE (2009-2010 ikasturtea) 1 IRALE (2010-2011 ikasturtea) 1 Olano Goti, Joseba Iñaki 1 Osinalde Vidal, Asier 1 Zerain Ugarte, Agurtzane Guztiak ikusi ... gutxiago ...\nCurriculumeko baliabideak 6 EIMAk onetsitako materialak 6 IRALEren materialak 6 Interneteko baliabidea


etorkizuna etorkizun: marzo 2015\nLIBURUA, ADISKIDE HORI\nAste Santuko oporraldiak iritsi dira eta beraiekin batera gorputz eta gogoari atseden zibilizatua emateko ordua. Hori teorian bederen, askok eta askok justu kontrako bidea hartzen baitute, eta gorputzari astinketa ederra eskaini ostean intelektoa elikatzeko darabilten bitartekorik kuttunena telebista aparailua piztea da. Jakina, bi muturren artean badira beste aukera aunitz ere eta, adagio klasikoaren arabera, in medio virtus.\nNik liburu batzuk sartuko ditut zakutoan. Ez dakit norantz zuzenduko ditudan nire urratsak. Baina garbi daukat ez naizela etxetik aterako atseden tarteak gustura ematen laguntzen didaten irakurgai aproposak hartu gabe. Lagun paregabeak dira liburuak, sekula dezepzionatzen ez zaituzten horietakoak. Zintzoak. Beti zure zain daudenak.\nIragan asteko albistea izan da irakurleen portzentajea gero eta txikiagoa dela gure artean. Egia esateko, albiste zaharra dugu hori. Baditugu kanpo eta barne eragileak irakurleen murrizketan modu zuzenean intziditzen dutenak eta lehenekoekin ezer gutxi egin dezakegun arren, gutariko bakoitzarengan badira mekanismo ezkutuak irakurketarako interesa piztu dezaketenak. Gure baitan daude: bila ditzagun.\nLiburu bat irakurtzea izpiriturako oparia gerta daiteke, irakurgaiarekin asmatuz gero. Ikasi behar da irakurgai onak hautatzen. Lasai, ez da hain ariketa zaila. Liburuek mundu zoragarria gordetzen dute beren baitan eta hura deskubritzea abentura ahaztezina bihurtzen da.\nEtiquetas: aste santua, LIBURUA\nHorixe bera igarri dut bidean berriki aurkitu ditudan bi lagunen izaera baikorrean. Bizi izateko desio zabal eta emankorra, mugarik gabea. Laurogeita hamar urte betetzear egon arren izpiritu gaztearekin hartu naute euren zirkuluan eta aukera ahalbidetu didate elkarrekiko komunikaziorako.\nPepe eta Fidel Avilako bi gizakume ditugu, ikaragarrizko bizitza eskarmentuarekin euren bizkarrean. Iragan itzulezinaren testigu zorrotzak dira eta giza miseriaren aurpegi ilunari kolorea eskaintzea lortu dute euren berezko jakitatearen bidez.\nExtremadura-Gaztela arteko artzain transhumante gisa aritu izan zen mende erdi batez Pepe, hamaika gutxiespen eta gizarte-zoritxarraren hartzaile isila. Eta ganaduaren joan etorriarekin bizi ahal izateko nahikoa ez zenean bostehun metro lur azpiko meatzean dinamita jartzen ateratzen zuen sos apurra berarentzat, emaztea eta hiru seme alabentzat.\nFideli, berriz, Avilako herrixka galdu batean ahitu zaizkio egunak eta ametsak. Inoiz inondik loratuko ez zitzaion udaberriaren zain erre zituen indar apurrak eta abaguneko ohekide zirkunstantzialarekin berotu zituen negu gorriko gau ilunak. Elurraren zuri itsuarazlea etorkizun beltzaren errealitate itogarriarekin tartekatu zuen etengabe, herrixkako bide malkartsuetatik zerumugari begiratzen zion bitartean.\nOrain Fidel eta Pepe - "nire izena Ascension da, baina txikitatik esaten didate Pepe"- euren bederatzigarren hamarkadako atarian bizitzako istorioak azaltzen dizkiete entzun nahi dietenei, presarik gabe, zigarro puruaren mozkin txiki itzalia ezpainetan preso, bizi izatea arte izan daitekeela erakutsi nahi balute bezala, arte bizia, alegia, egiazkoa.\nPublicado por Josemari Velez de Mendizabal en 6:04 No hay comentarios:\nEtiquetas: Ars Vivendi, Avila, transhumante\nATHLETIC ETA BARÇA: KAINA!\nZeharkako bidetik jakin dut Bilboko Athleticek Barçaren kontra jokatuko duela Kopako futbol finala. Ziur nago, irakurleen gehiengoa, batez ere futbol mundua hurbildik segitzen dutenak, hau da maioria absolutua, bide normaletik jabetu zela bi taldeen arteko neurketaz. Nire kasuan, ordea, finalaren lehen berria modu bitxi batean eskaini dit Esperanza Agirre politikastro madrildarrak, izan ere emakume horrengan hain ohikoak ditugun purrustada horietako baten bidez iritsi zait bilbotar eta bartzelonatarren arteko norgehiagoketaren albistea. Bistan da ez naizela futbol zale.\nMedioetatik jakin ahal izan dugu, Agirre ez duinaren iritziz bi talde horiek ez luketela jokatu beharko espainiar lehiaketan ... euren buruak espainiartzat ez daukatelako. Horri silogismo txar bezain tranpatia deitzen diogu, emakume.\nAgirre andre txit argia: zuk uste al duzu hain samurra dela NANeko hertsikeriarekin haustea? Eliza katolikoaren esparrutik ateratzea - apostasia- aiseagoa da espainiar barruti geo-politikoarekin etetea baino, fedearen naturaz gaineko postulatuak errazago uler baiaitezke dokumentu plastifikatu batetik nire nortasunari buruz ondorioztatzen diren nolakotasunak baino. Horregatik nonbait, ni espainiartzat naukate NAN aurkezten dudan toki gehienetan, Agirre andre maltzurraren irizpide berdinak erabiliz.\nEz, Espe, ez. Berriz ere zirikatzen ari zara zezen narrua, mamu eskuindarraren pasiorik higuingarrienak piztu nahian. Ziur nago Athletic eta Barça finalera agertuko direla. Eta milaka jarraitzailek euren frustrazioa aurkeztu ahal izango diotela "apostasia politikoa" gauzatzea ahalbidetzen ez dien estatu-buruzagitza osoari.\nEz dakit noiz eta non den partidua, eta joan behar ez dudanez gero berdin dit. Baina ni hantxe edukiko nauzue, sarrera txartelik gabe, espainiarkeriaren kontrako nire boza altxatzeko abagunea aprobetxatuta.\nEtiquetas: Athletic, Barça, Esperanza Aguirre\nANTXON AGIRRE SORONDO\nNORK EPAITZEN DITU EPAILEAK?


CCOOk bat egin du BGOE bat izapidetze onartzea eskatzen duen eskariarekin – Baldintzarik Gabeko Errenta Oinarria LHE\nEuskadiko CCOOk bat egin du Baldintzarik Gabeko Oinarrizko Errenta eskatzeko LHE izapidetze eta Eusko Legebiltzarrean eztabaidatzeko eskatzen duen eskariarekin\nSindikatuaren jarrera ez dator bat ekimen honen planteamenduekin. Hala eta guztiz ere, Euskadiko CCOOk uste du horren eztabaida erraztu behar dela Eusko Legebiltzarrean, helburuen garrantzia dela eta.\nBileran, Puri Pérez, Angel Abalde eta Ignacio Funes LHE-eko sustatzaileak eta Euskadiko CCOOko Santi Martínez Ekintza Soziopolitiko eta Komunikazioko idazkariak hartu dute parte.\nBilera horretan, iritziak kontrastatu dira, eta Batzorde Sustatzaileak adierazi du azken lau hilabeteetan egindako lana arrakastatsua izan dela. Izan ere, 22.075 sinadura bildu dira, eta, horri esker, soberan bete da 10.000 sinadura biltzeko lege-betekizuna, eta EAEko BGOE batek LHE izapidetzea lortu da, lege-proposamen gisa.\nIldo horretan, sustatzaileak adierazi du espero duela Legebiltzarra ez izatea Legegintzako Herri Ekimen horri uko egiten diona, eta, aitzitik, gehiengoz edo aho batez, Lege gisa izapidetzea bultzatuko duela, eta politika sozial eta ekonomikoko tresna bihurtuko dela, gizarte hobe baterantz aurrera egitea ahalbidetuko diguna, pobreziarekin behin betiko amaitzeko eta bizitza erdigunean jartzeko gai izango dena.\nCCOOk adierazi du bere apustu nagusia Diru-sarrerak Bermatzeko Errentaren tresna hobetzea dela, eta, gaur egun, ez dela LHE-ak defendatutako postulatuen alde egin behar. Hala eta guztiz ere, sindikatuaren ustez, pobreziari aurre egiteko tresnei buruzko eztabaidak positiboak dira beti, eta bateragarriak izan daitezke eta izan behar dute. Ildo horretan, Euskadiko CCOOren ustez, aurkeztutako LHE-ak funtsezko eztabaida bat egiteko balio behar du, bere helburuak sustatzailearekin berarekin partekatzen dituzten elementu komunak dituen gizarte-diagnostiko bati aurre egitera baitatoz.


Erabiltzaileak modu egokian, abegikorrean eta era profesionalean artatzea. Asebetetze-inkestan egindako galderetan 10 puntutik 8 lortzea.\nErabiltzaileei egiten zaien inkestan bi galdera hauetan lortutako asetasun maila:\nLangile-bezero harremana (tratua, harrera...)\nInformazio bilaketan jasotako laguntza.\nHerritarrak eskatzen duen informazio edo materiala modu bizkorrean eskaintzea. Asebetetze-inkestan egindako galderan 10 puntutik 8 lortzea.\nItxaron denborari buruz, erabiltzaileei egindako inkestan lortutako asetasun maila.\nKantitatea, kalitatea eta egunerokotasuna kontuan izatea bilduma eskaintzerakoan, bilduma hau eta nobedadeak aurkezteko era egokia erabilita. Asebetetze-inkestan egindako galderetan 10 puntutik 8 lortzea.\nErabiltzaileei egiten zaien inkestan liburu eta beste euskarrien bildumei buruzko galderetan lortutako asetasun maila.\nUrtean gutxienez 2000 produktu berri lortzea, horrela bilduma dokumental eguneratua bermatzeko.\nUrtean egiten den eskuratze kopurua.\nHerritarrak eskatzen duen dokumentua gure bilduman ez badugu, Liburutegien arteko mailegu zerbitzua erabilita edo erosiz ekartzea. Asebetetze-inkestan egindako galderan 10 puntutik 8 lortzea.\nErabiltzaileei egiten zaien inkestan mailegu zerbitzuari buruzko galderan lortutako asetasuna maila.\nHerritarrengandik jasotako desiderata edo erosketa eskaerak kontuan hartzea eta proposamenen %80 onartzea.\nErosketa proposamena onartzen ez bada edo ezin bada lortu, erantzun arrazoitua ematea astebeteko epean.\nErosketa proposamenen edo desideraten erregistro taula.\nHerritarrengandik jasotako desiderata edo erosketa eskaerak 7 eguneko epean tramitatzea eta arazoak gehienez 15 eguneko epean informatzea.\nLiburutegien arteko mailegu eskaeretako epea 15 egun baino gutxiago izatea.\nLiburutegien arteko maileguaren erregistro taula.\nEHUk finkatutako egutegian oinarrituta, azterketa sasoian ordutegi zabalagoa eskaintzea.\nEHUren azterketa egutegiaren eta Liburutegiak ordutegi zabalagoa eskaintzen duen egutegiaren arteko aldea.\nZerbitzuak emateko gela egokiak eskaintzea, garbitasunaren eta erosotasunaren aldetik. Asebetetze-inkestan egindako galderan 10 puntutik 8 lortzea.\nErabiltzaileei egiten zaien inkestan instalazioari buruzko galderaren asetasun maila.\nBilduma ondo seinaleztatuta eta ordenatuta eskaintzea. Asebetetze-inkestan egindako galderan 10 puntutik 8 lortzea.\nErabiltzaileei egiten zaien inkestan bildumaren aurkezpenari buruzko galderaren asetasun maila.\nInternet eta WIFI zerbitzuen kalitatea bermatzea (konexioaren abiadura, 11 ordenagailuen funtzionamendu ona, inprimatzeko aukerak). Asebetetze-inkestan egindako galderetan 10 puntutik 7 lortzea.\nErabiltzaileei egiten zaien inkestan ordenagailuei, inprimaketa zerbitzuari eta WIFIari buruzko galderen asetasun maila.\nAntolatzen diren jarduerak kalitatezkoak eta erabiltzaileen interesekoak izatea. Asebetetze-inkestan egindako galderan 10 puntutik 8 lortzea.\nErabiltzaileei egiten zaien inkestan jarduerei buruzko galderaren asetasun maila\nGure konpromisoen betetze-mailaren jarraipena egingo dugu, eta horretarako, hainbat adierazle ezarri. Datuak urtean behin jaso eta aztertu egingo ditugu, eta behar diren ondorioak aterako ditugu. Jarraipen horri dagokion informazioa web gunean argitaratuko da aldizka.\nAitortutako konpromisoen ez betetzeak konpentsatzeko har daitezkeen neurriak zehaztu\nHartutako konpromiso horietakoren bat bete ezean, arrazoiak aztertu eta hobetzeko ekintzak martxan jarriko dira, beti ere gure eskuetan badaude konpentsatzeko neurriak.\nZerbitzuarenak ez diren arrazoi ez ohikoak suertatzen badira eta, zerbitzuen agiriko konpromisoak ez badira behar bezala betetzen, zerbitzua ematen duen unitateak ahalik eta arinen hartuko ditu beharrezko neurriak, erabiltzaileek eraginik jaso ez dezaten.


Bizkairezikla - Hondakinak - Kristalezko ozpinontzia\nEzaugarriak eta egitura direla eta, hondakin hauek ezin dira birziklatu zuzenean, baina egoera egokietan baldin badago berrerabili daiteke.\nSaia zaitez berrabiltzen; ezin bada, errefusen edukiontzian utzi baino lehen, egin ahaleginak birziklatzeko moduko atalak erauzteko eta bakoitza bere edukiontzian uzteko. Berrerabiltzeko moduan badago garbigunera edo Reutilizagunera eraman ezazu.\nHiri hondakinen kudeaketa txarra hainbat kalteren eragileetako bat da: klimaren aldaketa, itsasoen, ibaien eta akuiferoen kutsadura, desertifikazioa eta ingurumenaren beste arazo batzuk. Gaur egun berrerabili edo birzikla daitezkeen hondakin asko botatzen dira zabortegietara. Hona 2013ko datu batzuk: - Zabortegietara iristen diren hondakinen %40 janari eta sukalde hondarrak dira. - Hondakinen %15 papera eta kartoia dira. - Hondakinen %12 ontzi arinak dira. Euskadin hondakinen %60 errefusak dira; hondakin horietako asko berrerabiltzeko eta birziklatzeko modukoak izaten dira\nZabortegira eramaten diren hondakinen ehunekoa murriztu eta berrerabiltzen edo birziklatzen direnena handitzeak hondakinek ingurumenean daukaten eragina txikitzen du eta gaur egungo mundua eta etorkizuneko belaunaldiei utziko dieguna hobetzen du.


hitzarmena – GoiEner\nGoiEner eta Albaolaren arteko lankidetza hitzarmena sinatu da Albaola Itsas Kultur Faktorian. Albaolak eta GoiEnerrek interes berdina partekatzen dute basoetako jasangarritasunaren azterketan eta basoberritzearekin lotutako egitasmoen garapenaren ikerketan.\nGaur, bi elkarteen harremanaren ospakizun sinbolikoa egiteko, Albaolara gerturatu dira GoiEner elkarteko ia 30 lagun. Trintxerpetik itsasontziz iritsi dira eta XVI. mendeko historian murgildu eta gero, arotzen eskulana adi jarraitu ondoren, San Juan baleontziaren egituraren barruan hitzarmena sinatu dute.\nArgazkian Xabier Agote, Albaolako lehendakaria, Maria Dolores Martinez, GoiEner Elkarteko lehendakaria, Juan Esteban Maiza GoiEnerreko lehendakaria eta Raúl Pérez Iratxeta, San Juan baleontzia proiektuko zuzendaria.\nEkainaren 14an Joanes Maizak, GoiEnerren izenean, eta Esther Jimenezek, Ekhiren izenean, lankidetza hitzarmena sinatu zuten. Hitzarmen honen bidez oinarri komunak agerian geratu ziren.\nErakunde biek konpromisoa hartu zuten hainbat ekintza elkarrekin garatzeko. Nabarmendu beharrekoa da proiektu handinahi, ezin interesgarriago bat, hau da, txiri-txiri beste erakunde batzuekin batera ibilia hasiko duen txanpon lokala energiari ainguratzeko aukeren ikerketa.\nEra berean, tokiko eta zirkuitu laburreko elkarrekintza lehenestea, partaidetza motak garatzea eta sustatzea, onura komunaren ekonomiaren ideia zabaltzea, erlazio ekonomikoetan harreman gardenak lehenestea eta ingurumenarekin jasangarriak diren kontsumo, merkataritza eta ekoizpen prozesuei laguntzea dira erakunde biak lotzen dituzten ezinbesteko oinarriak.


‘Las mujeres decididas’, bigarren zatia – Mundubat\nIdazlea: Sandra Beatriz Moreno Sorto\n“Las mujeres decididas” dokumentalaren bigarren zatia garatzen den bitartean, Itxaso Dias eta Higinia Garay zuzendariak hainbat emanaldietan partze hartzen ari dira eta sari anitz jaso dituzte zinema jaialdietan. Hurrengo ekitaldia 2019ko urtarrilaren 23an izango da, Durangon, bertako Emakume Plataformak antolatuta.\nItxaso Diazek bere ardurapean lantalde profesional bat dauka dokumentalaren bigarren zatirako. Sei emakume arituko dira lanean emakumeek jasaten duten arazo larri bat tratatzeko: abortatzeko eskubidea. 2019an baliabide ekonomiko bila arituko dira, grabaketa prestatzen eta bidaiatzen. Oraingoan, El Salvadorren zentratuko dute dokumentala, bertan ematen diren zigor altuak direla eta: 30 eta 40 urte bitarteko espetxeratzeak eskatu ohi dituzte emakumeentzat.\nOraingoan, nobela grafiko bat ere egingo dute, eta bi lanak 2020 urterako egongo dira prest. Dokumentala eta nobela grafikoa Mundubat Fundazioaren #Emakumeguztiokgara kanpainaren baitan argitaratuko ditugu. Emakumeen erabakitzearen alde egiten duen kanpaina da hori, patriarkatuak eta sistema kapitalistak emakumeak nola zapaltzen dituzten erakustea xede duena.\nKanpainaren lehen zatia 2015eko urriak 15ean hasi zen, Performance batekin Bilboko Unamuno plazan. Bertan, ikusleek “Aborturako eskubidea erantzun patriarkalaren aurrean” ikerketa ezagutu zuten, Ane Garay eginikoa Mundubaten zuzendaritzapean. Ikerketa kartel eta postalekin aurkeztu zen, Higiniaren marrazkiekin, eta sare sozialetan ere elkarbanatu genituen. Ikusleek patriarkatuen biktimei animo mezuak idatzi zizkieten eta, ondoren, espetxeratuta zeuden emakumeei bidali genizkien.\nBigarren zatia bi urte geroago atera zen, 2017ko azaroaren 16an. Bilborocken “Las mujeres decididas” dokumentala aurkeztu genuen lehen aldiz. Dokumentalaren bigarren zatia, beraz, kanpainaren hirugarren fasea izango da.\n“Dokumentalaren hari nagusia giza eskubideak urratu dizkieten emakumeen bizitza kontatzea izango da”, dio Itxasok. Hona hemen, bere hitzetan, zergatik sortu ohi duen dokumentalak horrenbesteko eragina ikusleengan: “Alde batetik, askok ez dute bertako errealitatea ezagutzen, ez dakite horrenbesteko debeku eta zigorra dagoenik. Bidegabekeria hutsa da! Beste aldetik, atentzioa deitzen die nola dagoen eginda dokumentala. Ilustrazioek mezua gozotzen dute.”\nStop ISDS - Eskubideak pertsonentzat, betebeharrak multinazionalentzat\nNo Replies to "'Las mujeres decididas', bigarren zatia"


Denak baliagarri baina, batetik bestera, alde handiak | Revista - Part 3\nZazpi arropa-leungarriak, banan-banan\nLENOR Leungarri konbentzionala.\n/imgs/20050401/lenor.jpg 5 zentimo garbialdi bakoitzeko\nKalitatea eta prezioaren arteko erlazio egokiena. Materia aktibo gehien daukan bigarrena eta biskositate ahulenekoa (disolbatzeko eta dosifikatzeko errazago). Zimurdurak prebenitzeko unean hoberena.\nVERNEL "Lisaketa erraza"\n/imgs/20050401/vernel.jpg 10 zentimo garbialdi bakoitzeko, denetan garestiena\nOsoko kalitatea, oso ongi. Aukera polita, honakoa ere.\nMateria aktibo (produktu leungarri) eta estraktu lehor gehien daukana. Lurrinik sakonenetako bat, bai ehuna heze, bai lehor dagoela ere. Lisaketa errazteari dagokionez, "oso ongi".\nMIMOSÍN "Lisaketa erraza"\n/imgs/20050401/mimosin.jpg 10 zentimo garbialdi bakoitzeko, denetan garestiena\nOsoko kalitatea, oso ongi\nEstraktu lehor gehien daukatenetako bat. Biskositate apala (disolbatzeko eta dosifikatzeko errazago). Ehuna heze, lehor eta garbitzetik zazpi ordutara, lurrin intentsuena. Lisaketa errazteari dagokionez, "oso ongi"\nVERNEL Leungarri konbentzionala\n/imgs/20050401/vernel2.jpg 4 zentimo garbialdi bakoitzeko, denetan merkeena\nOsoko kalitatea, ongi\nBigarren lagin likatsuena (disolbatzeko eta dosifikatzeko errazago). Ehuna heze zein lehor, lurrin intentsuenetako bat. Zimurdurak prebenitzeko unean, bigarren hoberena.\nFLOR Leungarri konbentzionala\n/imgs/20050401/flor.jpg 6 zentimo garbialdi bakoitzeko\nDenetan likatsuena (disolbatzeko eta dosifikatzeko errazago). Berariazkoak bezain ona lisaketa errazteari dagokionez. Lurrin intentsitate apalenetako bat.\nMIMOSÍN Leungarri konbentzionala\n/imgs/20050401/mimosin2.jpg5 zentimo garbialdi bakoitzeko\nEstraktu lehor gehien daukatenetako bat. Biskositate apala (disolbatzeko eta dosifikatzeko erraz). Ehuna heze, lehor eta garbitzetik zazpi ordutara, lurrin intentsitate handienekoa. Lisaketa errazteari dagokionez, "oso ongi". Zimurdurak prebenitzeko unean, txarrenetako bat.\nQUANTO Leungarri konbentzionala\n/imgs/20050401/quanto.jpg 6 zentimo garbialdi bakoitzeko\nOsoko kalitatea: onartzeko modukoa\nEstraktu lehor eta substantzia aktibo gutxien daukana. Lurrin apalenetako bat: ehuna heze dagoela, intentsitate apala, lehor dagoela intentsitate hori moteldu egiten da eta garbitzetik zazpi ordutara zeharo suntsitzen da.


ARARTEKO, 19.3. Euskadiko e-inklusioari eta IKTen bidezko gizarte eremuko eta eremu publikoko herritarren partaidetzari buruzko txosten bereziaren esparruan antolatutako lan-mahaietan (eztabaida taldeak) jasotako indar-ideiak\n2011ko urrian eta azaroan, Arartekoaren Gasteizko egoitzan, 4 lan-mahai antolatu ziren zenbait eremutan (publikoan, pribatuan, hirugarren sektorean) diharduten adituekin.\nTalde bakoitzean ezarri zen erronka Euskadiko e-inklusioa eta e-partaidetza ikuspegi hirukoitzetik aztertzea zen:\nEuskadiko eten digitalen artearen egoera (abiapuntua zein den, lantalde horietan ordezkatutako erakundeek eta, noski, euskal herritarrek nola ikusten dituzten).\nNola gaindi ditzakegu? Eta zer egin dezakegu gure erakunde/enpresa/organismo/elkartetik horretarako?\nZein behar lukete etorkizuneko lan-ildoek?\nLan-mahai horiek CTIC Fundazioko langileek dinamizatu zituzten. Langile haiek sormen teknikei buruzko adituak ziren.\nElkarrizketan parte hartu zuten 35 parte-hartzaileak txosten berezi honetan aztertu beharreko gaian zuten ezagutza eta esperientziaren arabera hautatu ziren, sektore publikoa, pribatua eta hirugarren sektorea ordezkatuta egotea bilatuta.\nAinara Pérez Rodríguez Hezitzaile/koordinatzailea Saregune-Sartu Álava elkartean\nAitor González Angulo ONCEko Euskadiko Lurralde Kontseiluaren presidentea\nAlberto Bokos Innobasque-Berrikuntzaren Euskal Agentzian Sustapen eta Komunikazio Atalaren zuzendari nagusia\nAlberto Ortiz de Zárate Eusko Jaurlaritzako Herritarren Arretarako Zuzendaria\nAlfredo Bezos FEVASeko Multimediako arduraduna. Adimen Ezintasuna duten Pertsonen Aldeko Elkarteen Euskal Federazioa\nAna Vitorica Euskadi Plana Informazioaren Gizartean PESI 2010 izenekoaren Idazkaritza Teknikoaren arduraduna. Eusko Jaurlaritza\nArantza González Gizarte langilea Kantabriako Gobernuan. Gizarte Hezitzaileen Euskadiko Elkargoko CEESPV-GHEE presidenteordea\nCristina Ojanguren Agintzari Gizarte Ekimeneko S. Koop. izenekoan I+G+Bko teknikaria\nDavid Montero de la Torre Zuzendaria Arabako Enpresen eta Berrikuntzaren Zentroan\nDorleta Goiburu Gizarte Ekintzako arduraduna EUDELen\nElena Ayarza Arartekoaren Haur eta Nerabeentzako Kontseilua\nGari Araolaza CTO eta CodeSyntax-en sortzailea\nGerardo Zamora INGEMAko zuzendariordea\nGorka Moreno Márquez Gizarte Laneko Unibertsitate Eskolako irakaslea Euskal Herriko Unibertsitatean eta ikertzailea IKUSPEGI - Immigrazioaren Euskal Behatokian\nJavier Cueva Kirol Egokituaren Bizkaiko Federazioko presidentea eta FEKOORreko teknikaria\nJosé Antonio del Moral Inbertsorea Chicisimo.com-en. Bazkide sortzailea Sequoia Internet S.L.-n. CEO Mapalia Networks-en\nJosé M.ª Chaves Rivera Bizkaiko Foru Aldundiko Gizarte Ekintza Saila\nJosé Miguel Azkoitia TECNALIA Reserah & Innovation delakoan Negozioaren Garapena-Osasun atalaren zuzendaria\nJosu Garro A. Urdaneta ikastetxe publikoko irakaslea. Irakaslea eta gazteen tutorea (16 eta 17 urte), plastika eta ikus-entzunezko, informatika, marrazketa tekniko, lagundutako diseinu eta informazioaren eta komunikazioaren teknologien irakaslea\nJuan Carlos Melero Gizarte Proiektuen zuzendaria EDEX fundazioan. Idazkari-diruzaina Zerbikas fundazioan. EDEXeko Espetxean Droga-mendekotasunaren Taldeko koordinatzailea\nKoldo Tellitu Ikastolen federazioko presidentea\nLeticia Baceiredo Monja KZgunea kudeaketa zentroa\nLorenzo Martínez Paz IRSE Arabako Birgizarteratze Institutua elkartea. Proiektuen arduraduna eta zuzendaritza taldeko kidea\nMaite Goñi Irakaslea eta IKTen aholkulari pedagogikoa Mondragon Unibertsitatean. Irakaslea Jakintza ikastolan\nMaría Gutiérrez Manrique Prestakuntza teknikaria EDE fundazioan. Bolunta prestakuntza foroko arduraduna\nMaría José Cano FEDEAFES-Euskadiko Eri Psikiko eta Senide Elkarteen Federakuntzako kudeatzailea\nMarisa Lezkano Moya Lan-Ekintza Bilbo. Behatoki Estrategikoaren arduraduna\nMentxu Ramilo Araujo Proyelia Innova S. L.ko I+G arloa. Prestatzailea barnetegi teknologikoetan\nMiren Osane Lizarralde Aholkularia eta irakasle Mondragon Unibertsitatean\nNorma Andrade Elkartu elkarteko irisgarritasun teknikaria\nOskar Longo Imatz Gazteriaren Euskal Behatokia\nRaquel Raposo Programa eta Prestakuntza Arloko arduraduna EMAKUNDEn\nRoberto Vidal Gizarte Hezitzaileen Euskadiko Elkargoko CEESPV-GHEE presidentea\nRodrigo Matamoros Hiesaren aurkako batzordea-Araba\nXavier Mendizabal BIHE elkarteko koordinatzailea (bigarren hezkuntzako institutuetako zuzendarien elkartea)\n1. GUNEA: Euskadin e-inklusioak egun duen egoeraz dugun ikuspegia.\n2. GUNEA: Herritarrek IKTak hobeto eskuratzeko estrategiak.\n3. GUNEA: Euskadiko e-partaidetzaz dugun ikuspegia.\n4. GUNEA: Euskadin herritarren partaidetza sustatzeko estrategiak.\nE-inklusioaren egungo egoera\nGai hau buru-mapen teknikaren bidez aztertu zen eta, beraz, partaideei ez zitzaien agindu nola antolatu behar zuten euren analisia ez zer alderdi lehenetsi behar zuten. Banakako lan aske horretan parte-hartzaile bakoitzak Euskadin e-inklusioak egun duen egoerari buruz duen ikuspegia azaldu zien lan-mahaiei.\nHala, parte-hartzaile batzuek, euren analisian, batez ere eten digitalak gehien pairatzen dituzten taldeei erreparatu zieten bitartean, beste batzuek zioei edo eten digitalak murrizteko balizko erronkei erreparatu zieten.\nEskuratutako informazioa (35 buru-mapa) prozesatzerakoan, mapa bakoitzean gai edo gune erabilienen inguruan adierazitako ideiak bildu ziren:\nArtearen egungo egoera.\nE-inklusioaren oztopoak eta azeleragailuak.\nNori eragiten diote eten digitalek (taldeak)?\nZer arrisku dakar eten digitalak egoteak?\nNola hobe dezakegu egungo egoera?\nZein dira lehentasunak eta premiak?\nEta zein dira egungo egoerak ematen dizkigun aukerak?\nZer eragilek parte hartzen dute hobekuntza horretan?\nZergatik kezkatzen gaitu?\nGainesklusioko eta gaininklusioko balizko egoera?\nJarraian lehen gune horretako talde-lanean ateratako ideien baturatik ateratako 4 buru-mapak jarri dira:\n1. taldearen buru-mapa\n2. taldearen buru-mapa\n3. taldearen buru-mapa\n4. taldearen buru-mapa\nHerritarrek IKTak hobeto eskuratzeko estrategiak\nLan-mahaiek Euskadiko e-inklusioari buruzko azterketari heldutakoan, herritarrek IKTak hobeto eskuratzeko balizko estrategiei buruz hitz egitera gonbidatu genituen parte-hartzaileak.\nHorretarako, dinamizazio teknika bi erabili ziren:\nAukeren borobila77: teknika honek lotura zentzugabeak, egin ohi ez ditugunak egiten laguntzen digu, “ezaugarriak” deitutako zenbait hitz ausaz “lotuz” lortuta.\nEdward de Bonren kapeluak: parte-hartzaileak lan-taldeetan antolatzen dira –4 lagun gehienez– eta talde bakoitzari kapelu bat ematen zaio. Kapeluaren koloreak (eta, beraz, haren ezaugarriek) kideek “aukeren borobila”ren teknikaren bidez ateratako ideiak aztertzerakoan hartu beharko duten ikuspegia edo rola definituko du.\nJarraian lan-mahaietan, herritarrek IKTak hobeto eskuratzeko estrategia gisa, ateratako ondorio nagusiak zehaztu dira:\nElkarlaneko IKT prozesu eta estrategia iraunkorrak, jasangarriak, ez aldian aldikoak, ikasitakoan eta bizi izandakoan oinarrituak behar dira.\nArrazionalizatu eta bikoiztasunak saihestu behar ditugu.\nKostu handi edo gehigarririk ez dakarten eta mundu guztiak eskura ditzakeen tresnen erabilera bultzatu.\nErakundeen lidergoa indartu behar dela esan da, herritar guztiek IKTak eskuratzea bermatzeko.\n• Etxeko ekipamendu minimoa (hura erosteko laguntzak), sarbide unibertsala izanda.\n• Internet eta IKTetarako doako sarbide askea. Konektibitatea eskubide.\n• Software aske/irekiaren erabilera sustatu.\nAurrekontu egonkortasuna bermatu, abian dauden ekimenen eta jardunbide egokien iraunkortasuna ahalbidetzeko.\nIKT bideak sustatu herri administrazioak-herritarrak-enpresak erlazioak sustatzeko.\nSareko lanerako prestakuntza, erakundeentzat eta herritarrentzat.\nIKTen bidezko lankidetza sareak sortu gizarte-etenak erauzten lan egiteko.\nPartekatu aberasteko eta atxikitzeko. Adimen kolektiboa. Lotura bultzatu: elkarteak, gizarte taldeak. Sinergiak sortu.\nIKTek bizi kalitatean duten eragina areagotzen aurrera egiten jarraitu:\n• IKTen bidezko ohitura osasuntsuak bultzatu.\n• Zahartze aktiboa sustatu\n• Osasun sektoreko profesionalen sareak bultzatu:\n– Sektoreko profesionalentzako osasun tratamenduei buruzko datuen tokiko sarea.\n– E-health. Gaixoentzako aplikazioak (adibidez, kronikoentzat edo gaixotasun luzeak pairatzen dituztenentzat), IKTak gaixoen arteko lankidetzarako eta esperientzia trukerako erabiliz.\n• Aisia eta kiroleko gizarte-sareak, gure aisialdiari lotuak, partaidetzara eta IKTak erabiltzera bultzatzen dutenak.\nAplikazioen estandarizatzea. Haien erabilgarritasuna hobetu haien bidez parte hartu ahal izateko:\n• Maila guztietako bateragarritasuna teknologia beraren eredu desberdinen artean, baita hizkuntzan ere.\n• Homogeneotasuna gauza komunetan, erabiltzaileari gauzak errazteko.\nAlfer-denborak parte hartzeko baliatu: autobus geralekuak, tren geltokiak, etab., IKTak herritarrei hurbiltzeko.\nIKTak berrikuntzatik landu, aukera iturri gisa: lanekoak, gizartekoak, informazioa eskuratzekoak.\nPartaidetza estrategia eta prozesu aurreratuak, desberdinak, berritzaileak guztientzakoak bultzatzeko IKT.\nPartaidetza foro egonkorrak sortu.\nProposamenen bilaketarako partaidetza prozesu aurreratuak abiarazi, honakoak lortzeko:\n• Partaidetza zergatik eta zertarako adostu.\n• Emaitzen eraginkortasuna.\nLan-mahaietan eztabaidatutako hirugarren gunea pentsatzeko eta partekatzeko kutxen teknikaren bidez landu zen. Teknika horri esker, kartoizko kutxa batean, gure ustez Euskadiko e-partaidetza bultzatu edo oztopatzen dituzten eragileak eta sumatzen ditugun gizarte ondorioak eta haiek hobetzeko lehentasunak zerrendatu eta parteka ditzakegu. Taldeari hura azalduta, eta adostasunez iragazita, ideiak araztu egiten dira e-partaidetzari buruzko pentsatzeko kutxa bakarra eraiki arte. Bertan, honakoak biltzen dira:\nJarraian, analisi bakoitzean ateratako emaitzak zehaztu dira.\nLan-mahaietan parte hartu dutenek e-partaidetzari buruz dituzten pertzepzioak talde handi bitan bil litezke (pertzepzio positiboak eta pertzepzio negatiboak):\nEspezializatu behar dugu, kanpora begiratu.\nAldaketak eta aukerak etorkizunari begira. Egiteko modu berriak.\nE-partaidetzak eskakizun berria dakarkie politikariei eta herri-administrazioari.\nIKTak partaidetzan ezartzeko prozesua aberastu behar da.\nE-partaidetzak balioa ematen die erakundeen engaiamendu, partaidetza eta kokapen eta hurbiltasunari.\nGizartean ez dago e-partaidetzaren kontzeptualizaziorik. Zertarako, zer dakarkidan, nola parte hartu zehaztu behar dira. Une egokia da hura egiteko.\nInteresa eta gogoa daude. Ez dago atzera egiterik.\nAstiro doa, baina badoa.\nEten digitala handitu egingo da gizarte-egoera ahulenean daudenen artean.\nErakundeen sinesgarritasun urria.\nE-partaidetza trending topic da..., baina nahasmena dago. Su artifizialak?\nBigarren mailakoa da. Ez dago interes handirik. Ondo bizi gara. Lehentasunak beste batzuk dira.\nInteres politikoagatik parte hartzen dugu - gizarte interesetatik urrun.\nKea saltzen digute?\nHerritar batzuek uste dute e-partaidetza etorkizuna dela, ez oraina.\nEz da erantzukizunik hartu nahi.\nBeldurra gauza ezezagunei. Herritarrek IKTei buruzko sentipen negatiboa dute (konfiantzarik, segurtasunik, pribatutasunik... eza).\nGarestia (oraindik ere IKTak eskuratzea garestia da, adibidez, banda zabalaren tarifak Europako beste herri batzuekin erkatuta).\nErakundeen laguntza dago.\nHerri-administrazioen arteko lankidetza. Partaidetza errazten du.\nNolabaiteko partaidetza kultura dago, parte hartzeko gogoa. “Posible da” sentitzen da.\nBaliabideak, bideak daude: plataformak, sareak. Sendo ezarrita daude.\nHerritar aktiboak: demokrazia eta gardentasun handiagoa eskatzen dira.\nFuntzionatu ahal eta ezin duenari buruzko esperientziak, jardunbide egokiak eta erreferenteak daude.\nUne politiko berria Euskadin.\nGure taldearen ikuspegia eman eta ezagutaraz dezakegu.\nEuskal gizartea, tradizioz, gizarte aktiboa da. Elkartegintzako kultura.\nSentsibilizazioa fluxu horizontala sortzeko bailatzeko aukera.\nPartaidetza balio erantsia da erakundeentzat.\nPartaidetza herritarren prestakuntzaren bidez landu daiteke.\nGizarte zibil ahula.\nElkarrekin borrokatzeko parte hartzen dugu.\nPuri-purian dago baina, zer da benetan parte hartzea? Zertarako balio digu?\nPartaidetzaren itzulera urria.\nEz dago toki partaidetzarako tresnarik, gertuena hura izanik.\nKonfiantzarik eza. Aurreiritziak. Beldurrak. Lotsa.\nPartaidetzak ez ditu itxaropen guztiak asetzen.\nDebora eskatzen du, erakundeetan jardutea. Burokrazian geratzen gara.\nEtsipen orokorra krisiagatik.\nHuts egindako esperientziak. Egiten eta esaten direnen arteko desadostasuna.\nIKTen erabilera urria egiten dutenen artean ez da e-partaidetza ezagutzen.\nPertzepzioak, indarrak eta ahultasunak ikusita, Euskadin e-partaidetza nola landu behar dugun pentsatzeko eskatu genien gure adituei. Horretarako, lehentasunen arabera pentsatzen ahalegindu beharko ziren haien ustez zergatik den funtsezkoa hastea eta lehenbailehen. Honakoa da taldeek adostutako lehentasunen laburpena:\nGardentasuna eta abian den partaidetzaren ingurunea zaindu:\n• Administrazioa HUB bezala, partaidetza sareak bultzatuz.\n• Hausnartzeko eta erabakitzeko partaidetza (egungo informazio ereduaren aurrean).\n• Bestelako gobernantza eta gizarte kohesio ereduak.\nPartaidetza zer den - zertarako balio duen definitu.\nLege esparrua eta politika argiak eman. IKTen hedapen handiagoa.\nPrestatu eta informatu.\nGizarteratu, hedatu. Kultura parte-hartzailea sustatu. Erabiltzera bultzatu.\nEduki interesgarri eta erakargarrietan oinarritutako e-partaidetza.\nEskuragarritasuna eskubide gisa eta baliabideen hornikuntza hobetu.\nTokiko erabilgarritasuna. Udaletatik, hurbilenetik parte hartu.\nGune publikoak berreskuratu.\nErabiltzailearen esperientzian oinarritutako partaidetza.\nLankidetzan lan egin: pertsonak – eragileak - administrazioa.\nPartaidetza eredu argia = gizarte kontratua.\nGuztien - baita baztertutako taldeen eskura. Hitza eman ez daukanari.\nIkasleak eta irakasleak e-partaidetzan hezi, ikastetxeetatik.\nGaitasun digitalak eskuratu: e-gaitasunak, beste (gizarte) eten batzuk borrokatzeari lotuta.\nEskuragarritasuna bereziki zaindu. Herritarren eskura jartzen ari diren tresnak eskuragarriak dira?\nEsperientzia arrakastatsuak ezagutarazi: dagoena baliatu.\nEuskadiko herritarren partaidetza sustatzea\nLaugarren gunea herritarren partaidetza sustatzeko estrategiei dagokie, eta analogien teknikaren bidez landu zen. Teknika hori itxura batean antzekotasunik ez duten hitzen arteko antzekotasuneko erlazioak ezartzean datza. Prozesu horri esker, lanaren bidez, erlazioak, paralelismoak eta ideien arteko elkarketa aurkitzen dira eta lehenagoko analisi guneetan aurrera egiten da. Denbora tarte labur batean ideia asko lortzeko tresna bikaina ere bada.\nJarraian “Euskadin partaidetza sustatzeko estrategia” gisa sortutako ideien laburpena jarri da:\nPartaidetza = demokratizazioa, guztientzako tresna.\n• Erakundeen apustu argia.\n• Hezkuntza apustu sendoa (formala eta ez formala).\n• Inbertsio handiak behar dira.\n• Politika publiko irmoak eta herritarren engaiamendua.\n• Software askea bultzatu.\n• Administrazioaren HUB eginkizuna, ez zentralizatzeko, informazioa partekatzeko baizik.\n• Gobernuak ez du partaidetza zuzendu behar.\n• Askatasunak erabiltzeko aplikazio informatikoetan oinarrituta.\n• Industria informatikoa nazionalizatu.\nIrtenbideak pertsonengandik etorri behar du (“pertsonak daude gertuen arazotik eta, beraz, baita irtenbidetik ere”).\nPartaidetza sistema mistoa, zeharkako politika publikoan eta partaidetzaren kulturaren bidez sortua.\nPertsona guztiek parte hartzea, sareen bidez premiak eta lehentasunak erabakiz.\nPartaidetza diseinatu, metodoa eduki beharra, sistema argia eta lege esparru bideratzailea sortuz (herritarrek funtsezko eragilea izan behar dute diseinu prozesu horretan).\nHelburu argiak, planifikatuak eta emaitzen itzulera dutenak.\nPartaidetzan berritzea hari erabilgarritasuna ematea da. Horregatik, e-partaidetzak:\n• Herritarra, hezia eta erabiltzen erreza izan behar du.\n• Gizartearen premiei erantzun azkarra eman behar die.\n• Egindakoaren gainean eraiki behar da.\n• Pertsonari, haren eskaera eta premiei begiratu behar die. Eguneroko gaiak bilatu behar ditu, batez ere mundu guztiak iritzia eman dezakeen horiek.\n• Hainbat eremutako taldeak, pertsonak, haien interesak batu behar ditu eta haien premiei erantzun.\n“Partaidetzaren animatzaileak” egon behar dira:\n• Partaidetzako erreferenteak bilatu (partaidetzako Steve Jobs bat).\n• Partaidetza eduki eta formatu interesgarriaren bidez bultzatu, bilgarri erakargarria emanez.\n• Partaidetza, parte hartzen dutenak saritu, aitortu.\n• e-partaidetza mugimenduekiko atxikimendua bultzatu.\nEsparru informalagoak, dinamikoak, zereginaren araberakoak bultzatu. Teknologia hedatuenen bidezko partaidetza bultzatu, esaterako, mugikorraren bidezkoa.\n77 Michalko, Michael, Thinkertoys (2006): A handbook of creative-thinking techniques, Second Edition, Ten Speed Press, Toronto.


Irekia Eusko Jaurlaritza - Gobierno Vasco :: EHAA xedapena 201805404\nHurrenkenaren zenbakia: 201805404\nIkus 2018/03/07an argitaratutako 2018/02/16ko IRAGARPENA \nUraren Euskal Agentziaren zuzendari nagusiak 2018ko otsailaren 16an emandako Ebazpenaren bitartez, «Zadorra ibaia uholdeetatik babesteko proiektua. 2. fasea. Abetxuko-Gamarra arteko jarduerak» proiektuari hasierako onespena eman zitzaion, Ingurumenaren gaineko Eraginaren Azterketarekin batera, eta jendaurreko kontsultan jarri zen.\nEbazpen hori Euskal Herriko Agintaritzaren Aldizkarian argitaratu zen 2018ko martxoaren 7an. Behin jendaurrean jartzeko epea bukatuta, 3 alegazio aurkeztu dira, eta, halaber, 5 erantzun eman zaizkie eragindako Administrazioei egin zaizkien kontsultei. Uraren Euskal Agentziak eman ditu erantzun horiek guztiak.\nOndorioz, proiektuan honako aldaketa hauek egin dira:\n– Harri-lubetaren zati bat kentzea, eta, horren ordez, boloak jartzea ibai-ohean, ezinbestekoa den puntuetan.\n– Proiektuaren eranskinen artean Landareztatzeko Proiektua sartzea.\n– Inpaktu akustikoari buruzko analisia sartzea Ingurumen Eraginaren azterketan, bai lan fasean eta bai ustiapen fasean.\nIngurumenaren Administrazioaren zuzendariak 2018ko urriaren 16an emandako Ebazpenaren bitartez, proiektu horren ingurumen-inpaktuaren aldeko adierazpena egin da.\nHalaber, proiektua aztertu da eta haren aldeko txostena emanda dago; egiaztatu da, gainera, teknikoki zuzena dela eta alorreko legedi berezia betetzen duela, bai eta Sektore Publikoko Kontratuen Legearen testu bategina onartzen duen azaroaren 14ko 3/2011 Legegintzako Errege Dekretuko 123. artikulua eta indarrean dauden bestelako legezko xedapenak.\nZuzendari nagusiari dagokio proiektu honen onespena, Administrazio Kontseiluak 2010eko ekainaren 29ko saioan emandako eginkizunen eskuordetzea betez –Uraren ekainaren 23ko 1/2006 Legeko 13 f) artikuluari jarraituz erabaki zen eskuordetze hori–, lege bereko 15 m) artikuluaren eta Agentziako 7.2 ñ) artikuluaren arabera.\nHori aintzat harturik, proiektua jendaurrean jartzeko izapidea ebatzi beharra dago, eta behin betiko onespena eman behar zaio.\nLehena: «Zadorra ibaia uholdeetatik babesteko proiektua. 2. fasea. Abetxuko-Gamarra arteko jarduerak » jendaurrean jartzeko izapidea ebaztea.\nBigarrena.– Behin betiko onestea «Zadorra ibaia uholdeetatik babesteko proiektua. 2. fasea. Abetxuko-Gamarra arteko jarduerak», kontratarako aurrekontua hau dela: hiru milioi lau mila eta berrogeita hemeretzi euro eta berrogeita hamar zentimo (3.004.059,50), BEZa barne dagoela.\nHirugarrena.– Uraren Euskal Agentziako teknikariek lanen zuinketa egin dezatela; bertan proiektuaren errealitate geometrikoa eta onartutako proiektuan agertzen diren egoera guztiak, kontratua aurrera eramateko oinarrizkoak direnak.\nUraren ekainaren 23ko 1/2006 Legeko 6.4 artikuluari jarraituz, ebazpen honen kontra jotzeko errekurtsoa aurkeztu ahal izango zaio Ingurumena, Lurralde Plangintza eta Etxebizitzako sailburuari, hilabeteko epean, ebazpena jakinarazi eta argitaratu eta hurrengo egunetik hasita.


Uste baino hobeto, behar baino eskasago — Eibar.ORG | Eibarko peoria\nHemen zaude: Hasiera / Blogak / Amatiño / Uste baino hobeto, behar baino eskasago\nUste baino hobeto, behar baino eskasago\nAmatiño 2017/08/23 00:05\nAdituei jaramonik egingo badiegu, euskal ekonomia gero eta gehiago ari da hobetzen. Honelaxe diote harako datu makroek. Baina ekonomia hobetzeari, gurean, betidanik egotzi izan zaizkion lan-onurak nekez ari dira sumatzen.\nEnpresen egoera nabarmen hobetu omen da. Baita kontsumoa gehitu ere. Eta euskal diputazioei entzunez gero, zerga-bilketa beraiek uste baino gehiago hazi. Nonbait dirua "itzuli" egin da. Baina, esanak esan, lanpostuak ez dira gehitzen, ez euren kalitatea hobetzen.\nZenbait datu zehaztuko badugu, Araba, Bizkai eta Gipuzkoako hiru diputazioek bildu dute zergatan, aurtengo zazpi hilabeteetan, iaz baino %15,6 gehiago, 1.090 milioi euro gehiago alegia. Euskal enpresen produkzioa euren ahalmenaren %83,5 besteko mailan dago, 2008 urtekoaren parean. Industria-lanpostuak %4,2 gehitu dira azken urtean, eta %18 azken hiru urteotan. Autonomoen kopurua, berriz, urtez urte gehitu da 2013tik hona, azken hamabi hilabeteotan gehienbat.\nInoren menpeko lanpostuei dagokienez, aurtengo bigarren hiruhilekoaren datuen arabera, oraingo langabezia da azken sei-zazpi urteotako txikiena, 2009koaren pareko, baina 2007koaren bikoitza. Hala ere, Euskal Autonomia Erkidegoan behintzat, 1981tik 2000ra bitarteko bi hamarkada luzetan izandako datua baino hobea.\nOro har, egoera ez omen da batere txarra, baina, antza, ekonomia "berria" ez da izango 2007 urte artekoa bezain emankorra lanpostuak sortzeko orduan.